Savo grožiu Kuršių nerija užburia visais metų laikais. Ją aprašė garsūs žmonės. Ja grožėjosi ir ją tapė žymūs dailininkai. Gal jie neturėjo fotoaparato, kad tiek ilgai vargo, piešė? Kalbėsime rimtai, bet kartu ir juokausime, išdykausime, gal net ir kai kuo pasibaisėsime. Juk buvo laikas, kai žmonės Kuršių nerijoje valgė varnas, o žvejybos metu ir kątik pagautą žalią žuvį kramsnojo! Susitiksime su velniais ir raganomis, sužinosime burtažodžių, kaip nuo nelabųjų apsiginti bei kaip fraku pasipuošusį velnią atpažinti. Kopų kalnai, miško paklotė, gyvenvietę skalaujančios bangos nepaliks abejingų! Neringos miestas pušų apsupty. Negyvosios kopos, prikelt gal gali? Žvejų nameliai ryškiaspalviai ilgam įsimins, Kurėną puošusi vėtrungė žvejo gyvenimą primins. Saulė kyla iš marių ir skuba link jūros Ei, senasis kuršininke, kokios tu natūros? Briedį sutiksim? Šerną išvysim? O gal besiganančias ožkeles aplankysim? Smėlio kalnai užburs! Batai smėlio pribyrės! Gera nuotaika ir juokas visą kelią mus lydės! Kol saulės laikrodis grįžt namo visus pakvies… Keliaukime į ramybės oazę, išskirtinį Lietuvos miestą Neringą. Aplankykime smėlio kopų pusiasalį - unikalų gamtos kūrinį, įrašytą į Pasaulio paveldo sąrašą. Ekskursijos turinys, metodai ir užduotys parenkami atsižvelgiant į mokinių amžiaus grupę. Transportu ir transporto išlaidomis rūpinasi užsakovai.


Lietuvos nacionalinė Martyno Mažvydo biblioteka

Zinas – tai nedidelio tiražo nepriklausomas originalių ar pernaudotų tekstų ir vaizdų kūrinys, paprastai atkuriamas naudojant kopijavimo aparatą. Šiose edukacinėse dirbtuvėse, skirtose gimnazijos klasėms, dalyvės ir dalyviai susipažins su zinų istorija ir evoliucija – nuo pirmųjų zinų atsiradimo iki šiuolaikinių kūrinių, tapusių svarbia alternatyvios kultūros dalimi. Sužinosime, kaip zinai buvo ir yra naudojami kaip saviraiškos, socialinės kritikos ir bendruomenės formavimo priemonė. Mokysimės naudoti įvairius meninius įrankius– rašymą, fotografijas, koliažą bei piešimą. Mažose grupelėse arba norit ir po vieną sukursime savo unikalų ziną, atspindintį autorės ar autorių asmenybes, idėjas ir kūrybinį stilių.
Užsiėmimas vyks Lietuvos nacionalinės Martyno Mažvydo bibliotekos kūrybinėse dirbtuvėse PATS SAU, kuriose gausu įvairiausių medžiagų ir įrankių kūrybinių polėkių įgyvendinimui. Taigi vizitas į edukaciją kartu bus ir galimybė praplėsti suvokimą ir žinias, kaip funkcionuoja ir kokias paslaugas teikia biblioteka.

Paslauga teikiama tik kultūros ar meno įstaigoje

Pažinimo kompetencija; Komunikavimo kompetencija; Socialinė, emocinė ir sveikos gyvensenos kompetencija; Skaitmeninė kompetencija; Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo


Paveldas: saugoti ar griauti? (9-10 kl.)

Ar daug žinote apie paveldą? Nepakankamai? Šis užsiėmimas skirtas visiems, kas nori su juo susipažinti geriau! Su kultūros paveldo samprata, verte, saugojimu susipažinsite apžiūrėdami ekspozicijas skirtas platesniam Kauno miesto pažinimui, o pasivaikščiojus po Kauno rotušę jūsų lauks praktinė užduotis lauke. Ar atrasite vaikščiodami aplink Kauno rotušę vertingiausius pastatus? Kuo skiriasi pastatai prižiūrėti tinkamai ir netinkamai? Stebėdami Kauno senamiesčio architektūrą ir aplinką paveldo entuziastų akimis bandysite atsakyti į šiuos ir kitus klausimus, kurie, esame tikri, po šio edukacinio užsiėmimo taps atsakymais. Šis užsiėmimas ne tik nenuobodžiai supažindins su Kauno rotušės pastato istorija, architektūra, bet ir neabejotinai sužadins norą stebėti savo gyvenamąją aplinką ir ją analizuoti remiantis kultūros paveldo vertybėmis. Užsiėmimas gali būti pritaikomas  klausos negalią turintiems asmenims. Apie tokį poreikį prašome informuoti užsakymo metu.

Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo; Pažinimo kompetencija; Komunikavimo kompetencija


Šokio spektaklis ,,Upė“ yra sukurtas atsižvelgiant mažųjų žiūrovų fizinius ir emocinius poreikius. Spektaklio metu vaikai ne tik stebi šokėjų kūnus, judančius pagal klasikinės muzikos garsus, bet ir patys tampa interaktyvaus veiksmo dalyviais. Tiek šokėjų, tiek žiūrovų kuriamas spektaklio veiksmas, tarsi tekančios upės vanduo, kiekvieną kartą nuplukdo į naujas erdves ir leidžia panirti vis į kitokius nuotykius, emocijas, atradimus. Spektaklis, vaikams suteiks galimybę pažinti šiuolaikinio šokio, interaktyvaus teatro elementus. Kita svarbi šio projekto dalis - pospektkalinė edukacija. Tai laisvojo žaidimo principu inicijuojamas kūrybinis veiksmas. Vaikai stebėję spektaklį, po jo visi sukviečiami į vaidybinę aikštelė ir jiems nebesiūlant specialaus, suplanuoto veiksmo, leidžiama naujai atsiradusioje teatrinėje erdvėje žaisti/kuri savo teatrinę realybę. Ne kartą išmėginta praktika parodė, jog spektaklio peržiūros pagrindu vaikai noriai reflektuoja patirtis. Jie tai daro kartodami matytus veiksmus, kuriuos papildo savo asmenine kūryba.

Režisierė - Ieva Jackevičiūtė

Aktoriai ir šokėjai – Raimondas Klezys, Paulius Prievelis
Kompozitorius - Matas Saladžius

Paslauga teikiama tik paslaugos gavėjo pasirinktoje įstaigoje (pvz., mokykloje)

Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo; Pažinimo kompetencija; Komunikavimo kompetencija; Pilietiškumo kompetencija; Socialinė, emocinė ir sveikos gyvensenos kompetencija


Karjeros planavimas „Kaip pasiekti saulę?“

Bet kuri kelionė, ypač jei ji yra sudėtinga ir kupina netikėtumų, reikalauja iš keliautojo puikiai save pažinti. Kuria kryptimi geriausia eiti? Kokios kiekvieno žmogaus galimybės sėkmingai padeda įveikti numatytą maršrutą? Kas galėtų būti  pakeleiviais? Šie ir panašūs klausimai kyla išsirengusiam į rimtą žygį, kurio pavadinimas – gyvenimas. Karjera – pati ilgiausia ir sudėtingiausia žmogaus kelionė. Pirmuosius žingsnelius mokiniai žengia besimokydami mokykloje. Šios programos tikslas- ugdyti savęs pažinimu besidomintį mokinį, gebantį diskutuoti, siūlantį ir įgyvendinantį idėjas, pasitikintį savimi ir kitais, turintį tikslą, mokantį bendrauti ir bendradarbiauti, dirbantį komandoje.
Programa susideda iš 7 dalių. I-oji „Savęs pažinimas“, kur praktinių užduočių pagalba, padėti mokiniams suprasti, kaip savęs pažinimo metodai gali padėti rasti atsakymus į jiems aktualius klausimus; II-oji „Pasitikėjimo savimi stiprinimas“, kur užsiėmimo metu sudaryti dalyviams sąlygas išbandyti bent 3 pasitikėjimo savimi stiprinimo būdus/metodus ir paskatinti šiais būdais naudotis kasdieniniame gyvenime; III-oji „Motyvacija“, kur sudaryti sąlygas mokiniams išbandyti bent 2 skirtingus savęs motyvavimo būdus; IV-oji „Mano indėlis į savo gerovės kūrimą“, kur Praktinių užduočių pagalba, įrodyti mokiniams planavimo ir tikslų kėlimo svarbą rezultatams; V-oji „Stresas ir jo valdymas“, kur praktiškai supažindinti su streso valdymo technikomis; VI-oji „Darbas grupėje“, kur užduočių pagalba, padėti mokiniams atrasti asmeninius resursus ir jų panaudojimo grupiniame darbe galimybes.; VII-oji „Refleksija“, kur bus aptarti asmeniniai pokyčiai.
Laukiami rezultatai: 1. geriau pažins save; 2. išmoks labiau pasitikėti savimi;3. Išmoks priimti sprendimus, įveikti baimę. 4. išmoks  priimti kritiką ir reaguoti į ją (taip pat reikia išmokti ir išsakyti kritiką); 5. mokytis reikšti savo nuomonę; 6. mokysis dirbti komandoje ir bendradarbiauti.

Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo; Pažinimo kompetencija; Komunikavimo kompetencija; Socialinė, emocinė ir sveikos gyvensenos kompetencija; Skaitmeninė kompetencija


Spektaklis "Liūtas ir paukštis" (išvažiuojamasis)

Vengrų režisierės Katos Csató „Liūtas ir paukštis“ sukurtas pagal to paties pavadinimo kanadiečių autorės ir iliustratorės Mariannos Dubuc paveikslėlių knygą.  Šis spektaklis – tai subtili ir įkvepianti pasaka apie draugystę ir jos prasmę. Vieną dieną Liūtas savo rudenėjančiame sode randa sužeistą Paukštį. Šis Liūtas – skiriasi nuo kitų liūtų: jis labai jautrus ir rūpestingas, tad priima Paukštį gyventi į savo jaukius namus. Taip prasideda netikėta, bet tikra ir gili draugystė tarp dviejų labai skirtingų gyvūnų. Dienos bėga, ateina ir praeina Kalėdos, Paukštis pasveiksta ir nori iškeliauti, tad draugams neišvengiamai tenka išsiskirti… Tačiau tikra draugystė niekur nedingsta – šiltas jausmas visada keliauja kartu, o brangus draugas gyvena ypatingoje vietoje – širdyje.  Iki tol, kol draugai vėl susitinka…
Istorija pasakojama nenaudojant teksto, tačiau spektaklio dalininkės Julijos Skuratovos sukurtas pasaulis toks subtilus - rudenį pastelinis šiltai rusvų spalvų, žiemą  su nertomis staltiesėlėmis-snaigėmis… Ir  Ritos Mačiliūnaitės muzika, visą spektaklį vedanti, lyg laikydama už rankos… Ir taip viskas suprantama, kad žodžių ir nereikia.
Šis spektaklis gavo ir du apdovanojimus: 2024 m. Auksinį  scenos  kryžių pelnė dailininkė Julija Skuratova už spektaklio vizualinį sprendimą geriausio objektų ir lėlių teatro spektaklio kategorijoje, bei Fortūnos statulėle buvo apdovanota visa spektaklio kūrybinė komanda.

Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo; Pažinimo kompetencija; Komunikavimo kompetencija; Socialinė, emocinė ir sveikos gyvensenos kompetencija


STEAM edukacija, kuri skatina vaikus pažinti ir tyrinėti Mėnulį ir kitus Žemės palydovus, išreiškiant savo kūrybiškumą ir žinias. Ši edukacija lavina vaikų smulkiąją motoriką. Vaikai tyrinėja Mėnulio fazes, diskutuoja apie mokslinius atradimus kosmose. Vaikai taip pat susipažįsta su senovės išmintimi tyrinėjant Mėnulį: Kokią prasmę mėnulio fazės turėdavo senovėje? Ar Mėnulis buvo laikomas mistiniu? Antrojoje edukacijos dalyje mokiniai atlieka STEAM metodologija paremtą eksperimentą „Mėnulio akmenėliai“, kurio metu gaminami spalvoti ir blizgantys apvalūs akmenėliai, kuriuose vaikai vėliau atveria kraterius.

Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo; Pažinimo kompetencija; Pilietiškumo kompetencija


Programa skirta supažindinti jaunuolius su didžiausio dvaro Lietuvoje istorija, kultūra bei suteikti galimybę "patirti" XIX-XX a. dvaro aristokratiškąjį gyvenimą. Programos metu jaunuoliai sužinos apie dvarišką gyvenimą, dienotvarkę ir išsilavinimo siekimą.
Lietuvos aristokratijos gyvenimą pristatys Baronaitė, kuri pakvies į dvaro rūmus pabūti jos svečiais. Keliaudami su ja iš salės į salę ir klausydamiesi jos pasakojimų, jaunuoliai pažins nepaprastą dvaro gyvenimą, jo valdytojus ir atskleis dar negirdėtas dvariškas paslaptis. Programos tikslas: pristatyti XIX-XX a. dvaro aristokratiškąjį gyvenimą ir motyvuoti jaunuolius siekti tikslų per istorinių asmenybių pavyzdžius.


Muzikinis operos spektaklis "Trys sesutės – Mu, Zi ir Ka"

Muzikinis operos spektaklis
“Trys sesutės – Mu, Zi ir Ka”

Trys seserys Mu, Zi ir Ka nusprendžia dalyvauti talentų konkurse. Vyresnioji Mu - kanklininkė, daug dirba, kad jos užgaunamos stygelės dailiai skambėtų, o ir instrumentą pati pasigamino. Tuo tarpu jaunėlės Zi ir Ka pasaulį sužavėti nori savo balseliais, visaip stengiasi juos ištobulinti – daro kvėpavimo pratimus, prasidainuoja, dar ir vaikus primokina visokių gudrybių, kaip balselį išlavinti. Ir štai jau regis sudainuoja sudėtingiausias arijas, tačiau vieną dieną ima ir susipyksta. Kieno balselis gražesnis, kieno suknelė dailesnė?
Kuo baigsis ši istorija, ar seserys susitaikys ar pasirengs talentų konkursui? Pamatysite ir išgirsite muzikinėje edukacinėje programoje “Trys sesutės - Mu, Zi ir Ka”.

Dainų švenčių metai; NATO ir Europos sąjungos metai


„Lopšinė Žemei“ – tai interaktyvus muzikinis judesio spektaklis vaikams. Spektaklyje vaikams suprantama kalba atskleidžiama Žemės užterštumo problema, jos priežastys ir pasekmės: šiukšlinimas, oro tarša, gyvūnų nykimas, globalinis atšilimas, liūtys ir kita. Kaip padėti žemei? Spektaklio kūrėjai siūlo simbolinį žemės raminimo, jos guodimo veiksmą. Tam išreikšti pasirinktos skirtingų pasaulio šalių originalo kalba atliekamos lopšinės. Spektaklyje nėra vientiso siužeto ir žodžiais pasakojamos istorijos, nėra konkrečių personažų. Nėra ir moralizavimo! „Lopšinė Žemei“ – tai įtraukus spektaklis, kuriame aktoriai tiesiogiai bendrauja su vaikais ne per rampą, o kviesdami į vaidybinę erdvę, kiekvienoje scenoje pasiūlydami vis kitą veiksmą-žaidimą.


Tauragės krašto muziejaus "Santaka" padalinyje – Tremtinių ir rezistencijos muziejuje veikia unikali ekspozicija skirta tremčiai. Pirmajame muziejaus aukšte galime pamatyti įvairius tremtinių daiktus parsivežtus iš tremties. Edukacijos metu moksleiviai galės atidžiau įsigilinti į kiekvieną eksponatą, pamatyti tai, ko kartais gal net nepastebėtų, nes tai daryti jie turės tamsoje pasišviečiant žibintuvėliu ir orientuojantis stilizuotu žemėlapiu, sudarytu specialiai šiai edukacijai.


Literatūros pamoka: Nykos- Niliūno gyvenimo ir kūrybos fragmentai

Utenos A. ir M. Miškinių viešoji biblioteka

Edukacinėje programoje pristatomas iš Utenos kilęs Alfonsas Nyka-Niliūnas – poetas, kritikas, vertėjas – ne tik vienas iš svarbiausių lietuvių emigracijos rašytojų, bet ir simbolinė figūra, kuri bene geriausiai atstovauja pokario išeivijos egzistencinėms ir intelektualinėms dilemoms. Per A. Nykos- Niliūno gyvenimą, laikmetį ir kūrybą pristatomas jo kūrybos filosofiškumas ir intelektualumas. Edukacija sudaryta iš dviejų dalių-pirmoje dalyje, pasiskirstę į komandas, dalyviai žais bibliotekos erdvėse interaktyvų žaidimą ir taip susipažins su poeto asmenybe. Antroje -mokiniai dirbdami porose diskutuos apie rašytojo kūrybos filosofiškumą ir pasidalins vieni su kitais įžvalgomis.


Pasaulis bendrauja su mumis simboliais. Ar norėtumėte juos iškoduoti ir perskaityti?
Jei įdomu, kviečiame Jus į intriguojančią pažinimo ir kūrybiškumo kelionę: unikalią kultūrinę - kūrybinę edukaciją „Simbolių Detektyvas“.
Ji skirta norintiems suprasti magišką simbolių kalbą, giliau pažinti save bei aplinkos įvairovę, santykį su ja.
Edukacija paremta  dailės terapijos principais, kuriuos suformavo K.G. Jung, D.W. Winnicott. Remiantis hipoteze, kad kiekvienas žmogus savo kūryboje gali “papasakoti” tik apie save, kūrybiniame procese jis visada ir susitinka tik su savimi, o kūrinyje išnyrantys simboliai — raktas į dar gilesnę savižiną, savasties supratimą. Beje, tai, ką mes pastebime aplink - taip pat tik žinutės apie mus pačius. Patyrinėkime jas!
Simbolių tema šioje edukacijoje plati ir supažindina su įvairių kultūrų profiliais, akcentuoja savos kultūros raiškos svarbą, kultūrinį tapatumą bei pilietinį sąmoningumą, leidžia žaismingai patyrinėti meno kūrinius, susipažinti su jų simbolių spektru, suprasti asmeninę simbolinę raišką.
Edukaciją sudaro 3 dalys: 1) Teorinė praktika, kurioje dalyviai  susipažins su simbolių įvairove, analizuos juos grupelėse, taip skatindami kritinį mąstymą ir kultūrinį sąmoningumą; 2) Kūrybinis procesas, kuomet dalyviai  pasirinktomis dailės priemonėmis kurs savo asmeninę, unikalumą liudijančią simbolinę kompoziciją — šioje  individualaus tapatumo raiškoje stiprės kūrybiškumas bei estetinis suvokimas; 3) Refleksija, skirta kūrybos proceso ir produkto analizei, kūrinio simbolių šifravimui, asmeninių resursų įsivertinimui, edukatorės grįžtamajam ryšiui — dalyvių savižinos ir savivertės, motyvacijos, kritinio mąstymo ir socialinių įgūdžių stiprinimui.
Šios edukacijos poveikis daugialypis, dovanojantis teigiamų emocijų, įkvepiantis sąmoningumui, kultūriniam smalsumui.
Edukaciją veda profesionali dailininkė, dailės terapeutė, jaunimo darbuotoja Vaida Virbalaitė.
Visos reikalingos kūrybinės priemonės dalyviams suteikiamos.

Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo; Pažinimo kompetencija; Komunikavimo kompetencija; Pilietiškumo kompetencija; Socialinė, emocinė ir sveikos gyvensenos kompetencija; Skaitmeninė kompetencija


Verslo paslaptys pasaulio kultūrose: tradicijos, inovacijos ir šeimų istorijos

Šioje edukacijoje leisimės į kelionę po verslo kultūras. Tyrinėsime, kaip tradicijos, šeimos istorijos ir inovacijos formuoja unikalius verslo modelius. Susipažinsime, kaip verslas veikia skirtingose kultūrose ir kaip skirtingos kultūros formuoja verslo pasaulį. Klausimai, lydėsiantys kelionėje: kokie yra pagrindiniai aspektai, padedantys suprasti skirtingų šalių kultūrų skirtumus? Kas yra Lewiso modelis, kuris sugrupuoja verslo kultūras pagal tai, kaip jos suvokia ir naudoja laiką? Ką reiškia suplanuota, lanksti ir klausymo verslo kultūra ir kuriai iš jų galima priskirti Vokietiją, Japoniją, JAV, Lietuvą, Australiją, Braziliją? Kokios yra pirmaujančios verslo šalys ir kokiomis verslo etikos vertybėmis jos vadovaujasi, kokie jose dominuoja kultūriniai verslo modeliai? Kokiais principais vadovaujasi seniausios pasaulyje kompanijos, siekdamos išlaikyti verslo sėkmę? Kokie pasaulyje seniausi ir didžiausi šeimos verslai? Kokia yra šeimos verslo istorija Lietuvoje? Kas yra vienaragiai ir kokie vienaragiai gyvena Lietuvoje? Moksleiviai sužinos netikėtų faktų ir įdomybių, kurie plės jų pažintinį akiratį, paskatins suvokti kodėl svarbu išmanyti kultūrų skirtumus šiuolaikiniame pasaulyje, skatins toleranciją skirtingoms verslo kultūroms ir supras, kad visi didžiausi pasaulio verslai prasidėjo nuo mažo pirmojo žingsnio.

Edukacijos tikslas: suteikti žinių apie skirtingas pasaulio kultūrų tradicijas ir paskatinti suprasti jų įtaką verslo sėkmei skirtinguose kultūriniuose kontekstuose.
Edukaciją veda finansinio raštingumo lektorė ir kultūros edukatorė Natalija Vėževičienė.


Klaipėdos miesto savivaldybės Imanuelio Kanto viešoji biblioteka

Literatūrinio – edukacinio užsiėmimo „Linksmai apie rimtus lietuviškų personažų reikaliukus“ dalyviai supažindinami su lietuviškų personažų istorija, kokie jie buvo, kaip jie keitėsi ir įgavo vardus, o galiausiai atrado savo individualią knygą ar istoriją. Išskirsime ir sugrupuosime teigiamas ir neigiamas personažų savybes, aspektus ir bruožus. Diskutuosime kokios savybės yra tapatinamos su personažais ir kurios atitiktų ir tiktų kiekvienam vaikui individualiai. Protinių loginių žaidimų metu ugdysime vaikų mąstymą, lavinsime vaikų regimąjį suvokimą bei atmintį. Atsižvelgiant į išdiskutuotas personažų savybes skatinsime vaikus pasukti istoriją kita linkme, t.y. aiškinsimės kaip atsispiriant neigiamai įtakai bei laikantis duoto žodžio gali pasisukti istorija, sukursime kitokią pabaigą. Kartu su visais dalyviais įminsime pasimetusių personažų paslaptis bei plėsime vaikų pažinimo kompetencijas. Literatūrinis – edukacinis užsiėmimas sudarytas iš naudingos informacijos perdavimo metodikų, pripildytas žaidybinių, aktyvaus dalyvių įsitraukimo į programą elementų. Iniciatyvumo ir kūrybingumo kompetencijų dėka vaikai įsikūnija į personažus ir pagrįstai rizikuoja bei mokosi iš nesėkmių. Šios programos metu siekiama dalyvius sudominti knygų pasauliu bei parodyti, kad jis gali būti labai įdomus ne tik skaitymo, bet ir kitokioje veikloje (papildytos realybės knygų naudojimas tam, kad parodyti informacinių technologijų naudą, taip pat išnarplioti sukurtą „Knygų domino“ žaidimą arba pasitikrinti savo pastabumą ir atmintį „Lietuviškų personažų memo“ žaidime). Siekiama parodyti biblioteką kaip erdvę skirtą kitokiam personažų pažinimui, o taip pat ir kūrybinių patirčių ugdymui. Programa adaptuota pagal rekomenduojamų skaityti knygų 1-2 klasei ir 3-4 klasei sąrašus.


Šiuolaikinio amerikiečių scenaristo ir dramaturgo Johno Logano pjesės „Raudona“ centre – viena ryškiausių XX a. pokario šiuolaikinio meno asmenybių Markas Rothko. Veiksmas vyksta šeštajame dešimtmetyje, Niujorke, Rothko studijoje. Dailininko padėjėju įsidarbina jaunas tapytojas Kenas. Tuo pat metu Rothko gauna užsakymą sukurti monumentalius tapybos darbus prabangiam restoranui Four Seasons, naujai suprojektuotame tuometinio Amerikos architektūros pažibos Ludwigo Mieso van der Rohe Seagram pastate. Jaunasis Rothko padėjėjas Kenas ginčija mokytojo pasirinkimą. Apsilankęs restorane ir pamatęs, kad jo darbai čia taptų tik visuomenės elito susibūrimų apipavidalinimu, Rothko nutraukia susitarimą ir grąžina užsakovo pinigus…

Rothko tvirtai laikėsi nuomonės, kad menininko tiesa yra aukščiau už visuomenės interesus: Meno dalykuose mūsų visuomenė skonį vertina labiau už tiesą ir keičia savo skonius kaip kepures ar batus. Ir nors Rothko nepaliko mokinių, jo kūrybinė pozicija įkvepia ne vieną jauną menininką. Ryšio su jaunyste, nauja karta savo spektaklyje ieško ir Rothko vaidmenį kuriantis Valentinas Masalskis, dirbantis kartu su jaunu menininku.

Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo; Pažinimo kompetencija; Socialinė, emocinė ir sveikos gyvensenos kompetencija


Romantiškoje atmosferoje skambės devynių asmenybių meilės laiškai. Jūsų širdis palies karštas garsios XIX a. prancūzų rašytojos Žorž Sand meilės prisipažinimas,  romano „Laiškų knyga“ veikėjos Sašenkos tyra meilė, Jono Basanavičiaus ir jo žmonos Gabrielos švelnūs laiškai, jaudinantis Napoleono Bonaparto ir imperatorienės Žozefinos susirašinėjimas, pasiaukojanti Fridos Kahlo meilė, Liudviko van Bethoveno laiškai paslaptingai nemirtingai mylimajai ir Ronaldo Reigano nuoširdus išminties kupinas laiškas sūnui su tėviškais patarimais apie meilę ir santuoką. Etiudus kūno plastika apjungs pantomimos aktorė ir tango šokėjai.

Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo; Pažinimo kompetencija


Visuomenei skaitmenizuojantis ir atsirandant vis daugiau viešinimo kanalų turinys tampa ypatingai svarbiu sprendimu kultūros komunikacijai. Kartais kultūros vartotojui pasiklystant informacijos gausoje, svarbu išmokti efektyviai, tiksliai ir patraukliai ištransliuoti norimą informaciją, norint pasiekti norimą tikslą – pritraukti lankytoją, parduoti paslaugą ar perduoti bendrą informaciją.
Edukacijos metu mokiniai bus supažindinami su kultūros komunikacija, viešinimo kanalais ir bendrosios medijos savybėmis. Mokiniai sužinos apie savo auditorijos pažinimo svarbą, kaip socialiniai tinklai veikia viešąją komunikaciją, kaip paruošti efektyvų turinį viešinimui ir būdus, kaip pasiekti norimą vartotoją. Per pateiktas užduotis ir pasitelkus komandinius pratimus, mokiniai tobulins darbo komandoje įgūdžius bei skaitmeninę, komunikavimo ir pažinimo kompetencijas.
Praktinių užduočių metu, moksleiviai analizuos teigiamus ir neigiamus viešinamos medžiagos aspektus, pasitelkus kūrybines užduotis, mokiniai dirbdami komandoje ir naudodami įvairias meno raiškos technikas sukurs plakatą arba skelbimą numatyta tema.
Edukacijos pabaigoje – moksleivių darbo rezultatų refleksija.

Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo; Pažinimo kompetencija; Komunikavimo kompetencija; Skaitmeninė kompetencija


Dirbtinio intelekto kūrybinės dirbtuvės ir kosmoso patirtis 9-12 kl. mokiniams

Trijų dalių kosmoso tematikos edukacinė kultūros ir meno interaktyvi programa ugdys mokinių kultūrinę raišką per pristatomus meno ir kultūros asmenybių kosmoso tematikos meno kūrinius skirtingose formose (kosmoso raiška menininkų paveiksluose, kine, skirtingose pasaulio kultūrose). Kurdami savo vizualinio meno interpretacijas kosmoso tematikoje, mokiniai mokosi suprasti, priimti kultūros ir meno reikšmę, ir svarbą visuomenei.

Edukacijos pristatymas: https://www.youtube.com/watch?v=5JiJVSHmQYI

Mokiniai įtraukiami į kultūros ir meno kūrinių tyrinėjimus, pristatant realius menininkų darbus (M. K. Čiurlionio, Chesley Bonestell ir kt.). Vaizdingai pristatoma kosmoso tematika kino industrijoje ir jos įtaka menui. Aptariamos skirtingų tautų kosmoso tematikos matymas meno ir kultūros srityse. Naudojant įtraukų turinį mokiniai supažindinami su kosmoso tyrimais ir pasiekimais, jų įtaka kultūros vystymuisi (pvz., nusileidimas Mėnulyje, "kosmoso lenktynės").
Antroje programos dalyje mokiniai  patiria VR 360 vaizdo formato kelionę po Saulės sistemą kosminėje kapsulėjė esant disbalanso būsenoje ant pripučiamo pagrindo (sėdint kapsulėje ant pripučiamų kamuolių). Ši patirtis mokiniams sužadins kūrybiškumą, turinio analizės kritinį vertinimą, informacijos priėmimą ir interpretavimą.
Kūrybinių dirbtuvių dalyje mokiniai turės progą susipažinti su dirbtinio intelekto galimybėmis kuriant vizualinį meną ir susikurti savo vizualinio meno pavyzdžius, ir 360 vaizdo aplinkas, kurias ir patirs kosminėje kapsulėje, remiantis tyrinėtais kultūros ir meno kosmoso tematikos kūriniais ir vaizduote, reflektuos savo rezultatą. Mokiniai savo meno kūrinius kurs individualiai ir grupėse, spontaniškai teikiant idėjas skirtas dirbtinio intelekto įrankiui. Toks įsitraukimas į kūrybinę veiklą, mokinius skatins komunikuoti, bendradarbiauti tarpusavyje, siūlyti ir priimti idėjas, pristatyti savo sukurtą vizualinį meną ir argumentuoti savo pasirinkimus.

Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo; Komunikavimo kompetencija; Skaitmeninė kompetencija


Integruota patirtinė edukacija organizuojama Nemuno kilpų regioniniame parke esančioje gamtinėje stovyklavietėje kvies moksleivius susipažinti su etnine tautosaka augalų tema žaidžiant ir atliekant interaktyvias, logines, edukacines ir kūrybines užduotis. Edukacijos metu naudojamos mobiliosios „Patirk“ interaktyvaus žaidimo programėlės pateikiamos užuominos ir užduotys iš dalies siesis su gamtos pažinimo, lietuvių kalbos, istorijos, dailės ir informacinių technologijų mokyklinėmis ugdymo programomis. Pagal įvairias užuominas atlikdami įvairias interaktyvias ir patirtines grupines užduotis mokiniai patirs naujų įspūdžių, stiprins pasitikėjimą savimi ir komandinę dvasią. Užduočių sudėtingumas bus pateiktas atsižvelgiant į mokinių amžių ir pajėgumą. Atsižvelgiant į amžių, edukacijos užduotys bus pateikiamos taip, kad vienas užduotis atlikdami mokiniai klausysis pasakų ir dainų bei mokysis atpažinti vaistinius augalus jau senovėje naudotus gydymui ir maistui, o kitose turės galimybę patys tapti kūrėjais žolynų dirbtuvėse. Priešmokyklinės ir 1-3 klasės mokiniai kurs pakabinamus paveikslėlius su augalų atspaudais iš modelino, 4-5 klasės mokiniai, kurs atvirukus iš augalų, 6-12 klasės mokiniai kurs paukščius iš žolynų. Pagal mokinių amžių bus diferencijuojama programos trukmė ir kai kurios pažinimo ir kūrybinės užduotys. Priešmokyklinės ir 1-2 klasės mokiniams  skirta programa truks 120 minučių, užduotys bus pateiktos tik žaidybine forma, jos bus žymiai paprastesnės ir lengviau atliekamos bei nebus naudojamos skaitmeninės priemonės. Taip pat jų programoje bus santykiniai daugiau pažinimo ir stebėjimo užduočių. Jaunesniam amžiui arba mokiniams su negalia iš anksto užsisakant paslaugą yra galimybė prireikus modifikuoti edukacinės programos veiklas, atsižvelgiant į individualius ypatumus.


Ši teatrinė kultūrinė edukacija „Medaus kelias“ (rež. Šviesa Šulc) skirta pradinių klasių mokiniams. Darbštus ir žingeidus Žydintis Krūmas susidraugauja su tinginėle Bite Ai. Ji gyvena avilyje, kurį prižiūri Bitininkas. Vieną naktį į bitutės namelį įsilaužia smaližius Meškinas. Kaip elgsis draugai? Ką darys Bitininkas? Ar pavyks herojams išsaugoti medų? „Medaus kelias” – tai dar ir interaktyvus spektaklis, kuriame puoselėjamas darbštumas ir mandagumas. Spektaklio metu jaunieji žiūrovai karu su herojais atlieka mankštą, šoka ir dainuoja. Vaikai mokomi suprasti, kas yra draugystė, gėris, darbštumas, mokosi pažinti gamtą, daug sužino apie bites ir apie tai, kaip atsiranda medus. Mokiniai sužino apie paslaptingą bitučių pasaulį ir jų svarbą, kokį didelį darbą atlieka šie maži nuostabūs vabzdžiai ir kaip juos reikia saugoti ir globoti. Spektaklio tikslas – išmokyti vaikus suprasti, kaip svarbu būti darbščiais ir draugiškais, mylėti gamtą, neskriausti mažesnių ir silpnesnių. O svarbiausia, kad visas problemas bei pačius didžiausius nesutarimus galima išspręsti draugiškai


Pagrindinis edukacijos tikslas - meno terapijos metu padėti išlieti susikaupusį nerimą ir baimę, atsipalaiduoti, leistis į savęs pažinimo kelionę.
Meno terapijos „Skambančios Čiurlionio spalvos“ programos metu mokiniai susipažins su vienu žymiausių Lietuvos kompozitorių ir dailininkų M. K. Čiurlioniu – jo asmenybe, biografija ir kūrybos unikalumu. Pasakojimas iliustruojamas fotografijomis, kūrinių reprodukcijomis, garso įrašų – simfoninių poemų „Miške“ bei „Jūra“ fragmentais. Programa papildyta kūrybinėmis užduotimis – klausydami kompozitoriaus simfoninių poemų ištraukų vaikai turės galimybę sudėlioti dėliones – M. K. Čiurlionio paveikslų kompozicijas ir tapys, tai ką jaučia. Edukacinę programą ves Utenos A. ir M. Miškinių VB bibliotekininkės.


Nuotolinė paslauga: Šiuolaikinio cirko, žongliravimo spektaklis „Žonglieriaus pasakaitė“ ir aptarimas - susitikimas su kūrėju ir atlikėju Mantu Markevičium

‘Žonglieriaus pasakaitė’ - žongliravimo, šiuolaikinio cirko spektaklis vaikams su prietemoje šviečiančiais žongliravimo
įrankiais. Naujas triukas – žonglieriaus teatriukas! Į du lagaminus telpantis spektaklis atkeliauja į mokyklas! Žiūrovai
nusikels į pasaką, į miško aikštelę, kurioje sutems. Ten išgirdus, dar negirdėtus, žongliravimo garsus, regės mėnulį, naktinį
drugelį, grybautoją ir jonvabalius. O svarbiausia, kad visi vaikai dalyvaus pasakoje ir kartu kurs pasakiškus burtus. Laikas
prabėgs linksmai ir prasmingai, vaikai sužinos kaip galima žongliruoti, lavins kūrybiškumą.
 Poetišką, nuotaikingą ‘Žonglieriaus pasakaitę’, mėtydamas ir
gaudydamas įvairiausius daiktus, seks šiuolaikinio cirko artistas Mantas Markevičius. Žongliravimu jis susidomėjo 2000 m.
Pramokęs šio meno ėmė ne tik kurti, bet ir mokė vaikus bei paauglius žongliravimo meno. Du jo mokiniai dalyvavo talentų
televizijos projektuose. Artistas kūrė programas vaikams, dalyvavo įvairiuose socialiniuose ir edukaciniuose projektuose.
2008 m. susidomėjo šiuolaikiniu cirku. Subūrė šiuolaikinio cirko trupę „Naujas Vilniaus Cirkas: Antigravitacija“. Sukūrė
pirmąjį žongliravimo spektaklį Lietuvoje: „Stebuklingas medis“, skirtą visai šeimai. 2011 metais buvo nominuotas
„Auksiniam scenos kryžiui“, už šiuolaikinio cirko, kaip žanro, populiarinimą Lietuvoje. Taip pat sukūrė šiuolaikinio, naujojo
cirko spektaklius: „Nėra laiko“, ‘’Kelionė’’, „Žvejas“ ir ‘’Aš esu...“. Šiemet šiuolaikinio cirko artistas skaičiuoja aštuonioliktus
metus scenoje.


Alytaus Jurgio Kunčino viešoji biblioteka

Ką bendro turi vienas žymiausių lietuvių prozininkų Jurgis Kunčinas ir sraigės?
Kodėl rašytojo vardo bibliotekoje iš tiesų gyvena trys didžiosios achatinos?
Kuo sraigės panašios į žmones ir kuo jos skiriasi nuo mūsų?
Atsakymus į šiuos klausimus išgirsite atvykę į edukaciją „Jurgis Kunčinas vaikams: „Labas, sraige, kur eini“!
Kviečiame pakeisti mokymosi erdvę ir įgyti naujų patirčių!
Edukacijos metu susipažinsite su Jurgio Kunčino kūryba ir asmenybe, sužinosite daugybę įdomių faktų apie sraiges, smagių praktinių užduočių metu patirsite skirtumus ir panašumus tarp sraigės ir žmogaus, visi drauge kursite improvizuotą „sraigialapį“.
Edukacijos pabaigoje išlaisvinsite savo vaizduotę bei kūrybiškumą ir kūrybinių dirbtuvių metu pasigaminsite po linksmą sraigę!


Edukacinės programos „Muilo gamyba“ trukmė 90 min. Programa pritaikyta įvairaus amžiaus, galimybių ir poreikių mokiniams. Edukacijos metu mokiniai  susipažins su rankų darbo muilo gamybos istorija bei savo rankomis sukurs unikalų muilo gabalėlį, praturtintą pasirinktais priedais – žiedais, prieskoniais, eteriniais aliejais. Edukacijos dalyviai naudos specialiai tam skirtus indus, medžiagas, rinksis muilo formas, spalvas ir priedus. Mokiniai įgis muilo gamybos žinių ir įgūdžių. Edukacinio užsiėmimo metu naudojami pažintiniai ir kūrybiniai ugdymo metodai ugdys įvairias kompetencijas ir suteiks kultūrinį meninį ir edukacinį poveikį. Neformalaus ugdymo metodai leis patirti teigiamas emocijas ir plėtoti mokymosi mokytis kompetenciją. Edukacijoje įgyta patirtis siesis su turimomis istorijos, dailės, pasaulio pažinimo ir chemijos mokyklinėse ugdymo programose įgytomis žiniomis ir įgūdžiais, skatins pasitikėjimą savimi ir pasitenkinimą atliktu darbu. Moksleiviai bendraus ir patirs gerų emocijų.


Juostų-skirtukų audimo edukacija "Seni dar mena - jauni tik sužino..."

Programa, supažindinanti su vienu iš senųjų amatų – dzūkiškų tradicinių rinktinių juostų audimu. Edukacinio užsiėmimo metu dalyviai supažindinami su juostų audimo įrankiais, juostų naudojimo papročiais ir tradicijomis. Sužino, kaip senovėje buvo audžiamos ne tik dzūkiškos rinktinės juostos, bet ir kokia
technika juostas audė kituose Lietuvos regionuose. Užsiėmimo metu dalyviai išmoksta austi beraštes ir rinktines juosteles. Dėlioja didelę juostą – dėlionę, kurioje "išaudžia" dzūkiškos rinktinės juostos raštą.


Kupiškio rajono savivaldybės viešoji biblioteka

Edukacijos metu programos dalyviai susipažins su knygrišystės atsiradimo istorija bei nuo amato atsiradimo laikų mažai pakitusia knygos įrišimo technologija. Mokiniams bus rodoma vizualinė medžiaga, aptariant skirtingus įrišimo, viršelio kūrimo būdus. Knygrišystės amatas pristatomas kaip platus kūrybinis laukas, kuriame kiekvienas gali atrasti galimybių pasireikšti. Praktinėje edukacijos dalyje mokiniai skatinami, remiantis matytais vaizdais, sukurti savo originalią knygą bei tokiu būdu įsisavinti knygrišystės techniką ir sėkmingai ją pritaikyti atliekant užduotį.

Edukacinio užsiėmimo metu vaikai lankstys baltus ar spalvotus popieriaus lapus, mokysis padaryti išlankstomus puslapius bei vidines knygos kišenėles. Knygos viršeliui bus naudojamas storesnis popierius, kurio dekoravimui mokiniai galės pasitelkti savo vaizduotę. Jie turės laisvę piešti, klijuoti iškarpas ar išrasti kitų unikalių būdų, kaip pagražinti knygą. Užrašinė bus susiuvama paprasčiausiu knygrišystės būdu, kuomet puslapiai sujungiami viena siūle. Edukacijos pabaigoje kiekvienas dalyvis turės progą džiaugtis savo rankomis sukūręs vienetinę knygą, kurią galės panaudoti asmeniniams užrašams ar piešiniams.


Domiesi savo krašto kultūra? Nori sužinoti, kokios paslaptys glūdi seno namo su mansarda ir bokštu sekamoje istorijoje? Edukacinėje programoje „Pilaitės paslaptys“ Panevėžio gamtos mokykloje susipažinsi su vieninteliu Lietuvoje išlikusiu XX amžiaus pirmos pusės dviejų aukštų su mansarda ir bokštu mediniu pastatu. Tai vertingas medinės architektūros lankytinas objektas, atspindintis istorinio laikotarpio estetinius idealus, technikos bei mokslo pažangą, ekonomikos galimybes, neatsiejamas nuo vietos gamtinių sąlygų, socialinių santykių, nacionalinių savitumų. Sodyba, kurioje dabar įsikūrusi Panevėžio gamtos mokykla, kadaise priklausė jos šeimininkui, advokatui Česlovui Petraškevičiui. Mokyklos bendruomenei inicijavus, Česlovo Petraškevičiaus vila 2007 metais buvo įrašyta į Nekilnojamojo kultūros paveldo Kultūros vertybių registrą. Edukacijos metu bus pristatytas pastato architektūrinis išskirtinumas, jo paskirties kaitos istorija, supažindinama su vidaus erdvėmis, organizuotos paslaptingos, įtraukiančios, inovatyvios, patrauklios užduotys, padėsiančios atskleisti pastato istoriją ir kultūrinę vertę. Vizito metu aplankysi čia įsikūrusį mini zoo sodą, edukacines-rekreacines lauko erdves.


Kviečiame į kūrybines dirbtuves „ATRAKINK REKLAMĄ“ – išmok dekonstruoti reklamą (skaitomą, matomą, girdimą tekstą bei vaizdą ir jo nešamą žinutę) ir perprask reklamos kūrimo triukus. Edukacija įdomi, įtraukianti, lavina dalyvių kritinį mąstymą, vaizduotę ir smalsumą, edukacijos metu ugdomas kultūrinis sąmoningumas. Pagrindinė modernios reklamos idėja – bet kurios prekės ar paslaugos reklamavimas rinkoje. Reklamos pranešimai yra persmelkę visą kultūrinę erdvę. Vaizdinis, verbalinis ir garsinis pranešimas, užkoduotas reklamoje, daro didžiulį poveikį mūsų mąstymui.
Dialogo ir bibliotekos turimų resursų – geriausių pasaulio reklamos albumų rinkinių „Epica“ ir kitų meno informacijos albumų, sukauptų Klaipėdos miesto Imanuelio Kanto viešosios bibliotekos Meno skyriuje pagalba, vaikai individualiai ir grupėse kviečiami analizuoti reklamos poveikį bei jos pateikimo būdus tam, kad suprastų reklamos teikiamą naudą (socialinė reklama) ir reklamos poveikį kiekvienam iš mūsų. Supratę reklamos kūrimo triukus, dalyviai lengviau gebės analizuoti ir dekonstruoti skaitomą, matomą, girdimą tekstą bei vaizdą ir jo nešamą žinutę.

Pažinimo kompetencija; Komunikavimo kompetencija; Pilietiškumo kompetencija; Socialinė, emocinė ir sveikos gyvensenos kompetencija; Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo


Virtualios realybės ir dirbtinio intelekto edukacija ,"Vandenynas"

Virtualios realybės ir dirbtinio intelekto edukacija "Vandenynas"

Aprašymas:
Siūlome unikalų vandenyno tematikos edukacinį renginį, kuris jungia pažintį su virtualia realybe bei dirbtiniu intelektu, garantuojant neišdildomus įspūdžius mokiniams.

Tikslinė amžiaus grupė:
1-4 klasių mokiniai

Programos tikslai:

Praturtinti mokinių žinias apie vandenyną ir jo gyventojus.
Suteikti unikalią mokymosi patirtį naudojant virtualią realybę.
Supažindinti su dirbtiniu intelektu ir jo kūrybinėmis galimybėmis.
Lavinti mokinių kūrybiškumą ir kritinį mąstymą.
Suteikti nepamirštamų įspūdžių ir motyvuoti mokinius mokytis per pramogas.

Programos turinys ir veiklos:

1. Edukacinė Paskaita (10 min.):
Mokiniai klausysis įkvepiančios paskaitos apie vandenyną ir jo gyventojus. Po paskaitos mokiniai dalyvaus viktorinoje, kurioje teisingai atsakę į klausimus, galės laimėti įvairiausių prizų.

2. Virtualus Vandenynas (5-8min. kiekvienam mokiniui):
Naudodami virtualios realybės akinius, mokiniai pasiners į vandenyno gelmes, kur galės pamatyti banginius, medūzas, įvairias žuvis ir kitus povandeninio pasaulio gyventojus.

3. Kūrybinės Dirbtuvės (10 min.):
Mokiniai bus trumpai supažindinti su dirbtiniu intelektu (DI) ir turės galimybę sukurti savo unikalius vandens gyvūnus pasitelkiant dirbtinio intelekto technologijas.

Programos trukmė:
~60 min

Vieta:
Edukacija yra išvažiuojamoji ir vykdoma visose Lietuvos mokyklose bei darželiuose.

Nauda mokiniams:

Praplečia mokinių žinias apie vandenyną.
Suteikia unikalią ir įsimintiną mokymosi patirtį.
Lavina kūrybiškumą ir kritinį mąstymą.
Supažindina su dirbtiniu intelektu ir jo galimybėmis.
Suteikia nepamirštamų įspūdžių ir prizų, kurie primins apie nuostabiai praleistą laiką.
Dalyvių skaičius:
Vienu metu edukacija vedama vienai klasei (iki 30 vaikų).

Papildoma informacija:
Po edukacijos kiekvienas dalyvis gauna diplomą.


Scenarijaus autorė ir režisierė - Šviesa Šulc, kostiumų dailininkė - Jurgita Jankutė. Truputį keistokas katinas, kuriam vardą išrinks jaunieji žiūrovai, paseks jums pasaką. Jis gyvena laikrodžių taisymo ir veidrodžių atnaujinimo dirbtuvėlėje pas Meistrą ir jo sesutę Danutę (broliuką Danuką), kurią (-į) užburia Dama. Kas padės išsklaidyti kerus? „Apie laiką” tai interaktyvus spektaklis, kuriame gerumas ir draugystė ištirpdo ledą ir nugali blogį. Spektaklio metu vaikai mokysis pažinti laiką (mėnesius, savaitės dienas, valandas, minutes) ir sužinos apie tai, kaip laikas bėga jaunam ir senam, kaip laiką skaičiavo žmonės prieš tūkstantį metų ir dabar. Žiūrovus džiugins įspūdingi kostiumai ir nuotaikinga muzika.


Senovėje ornamentai vaidino svarbų vaidmenį žmonių gyvenime. Iš kartos į kartą buvo perimamos nusistovėjusios ir tobulinamos meninės formos, spalvų deriniai, ornamentika. Šio edukacinio užsiėmimo metu siūlome prisiminti senąsias tradicijas.
Edukacijos tikslas – ugdyti kūrybišką, kritiškai mąstančią, pilietišką asmenybę, supažindinti mokinius su baltų simboliais, jų reikšmėmis, susikurti prasmingą, unikalų puodelio dizainą.
Šio edukacinio užsiėmimo metu, skambant Šeduvos kultūros ir amatų centro meno vadovės Evelinos Stalgienės liaudies dainoms, akompanuojant kanklėms, mokiniai bus supažindinti su puodelių dekoravimo galimybėmis: raštais, spalvomis ir simbolika. Dalyviai turės galimybę susikurti unikalų ir vienetinį puodelio dizainą.


Ekskursija: pažintis su Vilniaus choraline sinagoga

Ekskursijos į sinagogą metu ne tik sužinosite kiek Lietuvoje buvo ir tebėra išlikusių buvusių sinagogų pastatų, tačiau ir kokios pagrindinės maldos namų interjero dalys ir jų paskirtis, kuo ypatinga bendruomeninės maldos susirinkimo vietos puošyba viduje ir iš išorės, kurioje sinagogos vietoje laikoma, kaip ji skaitoma ir studijuojama. Paliesime mezuzą, pritvirtintą prie sinagogos durų, o pro jas įžengę išgirsime judėjų tradicinį giedojimą.


Muilo istorijos (išvažiuojamoji iki 50 km nuo Jonavos r.)

Edukacijos metu patraukliai ir žaismingai perteikiamos žinios apie senojo pasaulio tautų (egiptiečių, romėnų, babiloniečių, šumerų ir k.t.) muilo gaminimo receptūras, naudojimo įpročius, viduramžiais vyravusius mitus apie kūno higieną. Edukacijos metu dalyviai sužino, kada muilas pradėtas gaminti Lietuvoje, kaip ir kam buvo naudojamas. Šios žinios skatina giliau pažinti lietuvių etninę kultūrą, senovės žmonių gyvenimo ypatumus, pasaulio reiškinių suvokimą. Taip pat praplečia supratimą apie daugelio pasaulio tautų higienos normų suvokimą skirtingais istoriniais laikmečiais.
Edukacijos metu iš natūralios augalinės kilmės muilo bazės, eterinių aliejų, muilo dažų ir kitų priedų, kiekvienas mokinys pasigamina sau patinkančios formos, spalvos ir kvapo muilą.
Edukacinio užsiėmimo tikslas – supažindinti mokinius su muilo gamybos procesu ir receptūra nuo seniausių laikų iki dabar.  Uždaviniai: 1. Supažindinti su muilo atsiradimo istorija daugelyje senojo pasaulio tautų, senovės žmonių gyvensena, papročiais, savęs ir aplinkos reiškinių suvokimu, muilo naudojimo įpročiais 2. Padėti pasigaminti po unikalų, vienetinį sau patinkančios spalvos, kvapo ir formos muilą. 3. Padėti patirti teigiamą spalvų ir kvapų terapijos poveikį.
 Manoma, kad skirtingos spalvos geba pernešti tam tikrą energiją ir taip paveikti mūsų savijautą. Gydymas spalvomis buvo žinomas jau senovės Egipte, Kinijoje ir Persijoje: buvo įrengiami specialūs kambariai su natūraliais įvairių spalvų kristalais. Jų skleidžiama spalva padėdavo mažinti emocinę įtampą.
Natūralių eterinių aliejų kvapai ne tik teigiamai veikia nervų sistemą, bet ir padeda kovoti su peršalimo ligomis, pagerina nuotaiką ir gali gerinti miego kokybę, pasižymi antibakterinėmis savybėmis.
Edukaciją veda etninės kultūros mokslų daktarė, o šiuo metu ir natūralios kosmetikos gamintojo specialybės studentė Ingrida Stundžė.


„Istorijos pamoka tarpukario pradžios mokykloje“

Atvykite į Šiaulių istorijos muziejaus tarpukario pradžios klasę, kur sėdėdami senuose mediniuose suoluose vaikai sudalyvaus istorijos pamokoje. Mokinsimės apie priešistorę, apie laikus, kurių niekas neprisimena, niekas neaprašė. Apie juos sužinome iš archeologinių tyrimų. Randami daiktai parodo mums kaip senovėje žmonės gyveno ir kaip ta gyvensena keitėsi ir tobulėjo, kaip keitėsi technologijos, išradimai ir žmonių verslai. Edukatorius demonstruos tikrus įrankius iš akmens, bronzos ir geležies amžių, papasakos kaip jie buvo gaminami ir naudojami, kaip gyveno ir kuo užsiėmė tų laikotarpių žmonės. Mokinių žinias užtvirtinsime duodami jiems atpažinti archeologinių radinių kopijas ir skirtingų metalų pavyzdžius. Žinodami kokį kelią žmonija nuėjo, galėsime geriau įsivaizduoti kas mūsų laukia ateityje.


Edukacinė programa "Karinė operacija "Žinių bomba"

Ši nuotaikinga edukacinė programa siūlo pasinerti į intriguojantį žaidimą bei pajusti tikrą ieškotojo ir tyrinėtojo dvasią. Muziejaus ekspozicijų erdvėse ieškosite kodinėmis spynomis užrakintų „žinių bombų“ ir per kuo trumpesnį laiką turėsite „nukenksminti“ Muziejui grėsmę keliančius užtaisus, vykdydami įvairias užduotis. Tai linksma ir aktyvi veikla: reikės šifruoti, skaičiuoti, bėgioti, ieškoti, spręsti rebusus, surinkti dėliones, apžiūrėti istorinius ginklus, bendrauti naudojant radijo stoteles ir atsakyti į įdomius klausimus. Ne tik smagiai praleisite laiką, bet ir sužinosite svarbiausias istorines datas bei faktus, išmoksite atpažinti bei vertinti istorijos šaltinius, rasti kūrybiškus sprendimus, mokysitės dirbti komandoje.


Edukacinė  programa paaugliams "Komunikacija - tarpkultūrinis menas"

Mūsų pasaulis tampa vis labiau globalus ir tarpusavyje susijęs. Gebėjimas suprasti ir prisitaikyti prie įvairių kultūrų yra ne tik vertingas, bet ir būtinas šiuolaikinio jaunimo įgūdis. Todėl sukūrėme ir pristatytome unikalų ir įtraukiantį edukacinį žaidimą "Komunikacija - tarpkultūrinis menas", skirtą 13-18 metų paaugliams. Šis žaidimas sukurtas siekiant padėti jaunimui suprasti skirtingų kultūrų komunikacijos stilius, ugdyti empatiją ir gebėjimą prisitaikyti prie įvairių kultūrinių aplinkų. Šiuo autoriniu edukaciniu žaidimu siekiame gilesnio paauglių kultūrinio supratimo, stipriname komunikacijos gebėjimus ir socialinę atsakomybę. Skatiname mokinius domėtis ir patirti, būti aktyviais  ir sąmoningais pasaulio piliečiais.


Kodėl sovietiniai daugiabučiai yra gražūs?

Dažniausiai sovietinę architektūrą esame įpratę laikytinegražia. Bet ar iš tiesų ji tokia yra? Gal joje slypi estetiniai sprendimai, kurių mes nematome? Šioje edukacijoje susitiksime prie apleistų Sporto rūmų ir  į juos stengsimės pažvelgti iš naujo. Vaikai šio pastato struktūroje ieškos geometrinių formų, žaidimo būdu analizuosime kaip skirtingos figūros dera tarpusavyje. Pasisėmę teorinių žinių patys tapsime modernizmo įkvėptais architektais ir iš lego, šakelių, sniego konstruodami savo pastatą. O pabaigoje edukacijos atrasime panašumus tarp sovietinių daugebučių ir Sporto rūmų pastato.


Rašytojų veikla Lietuvos universitete: Maironis, Vaižgantas, B. Sruoga, S. Nėris, J. Grušas

Nuo pat įkūrimo Lietuvos universitetas tapo viena svarbiausių švietimo ir kultūrinių įstaigų. Susibūrę po universiteto stogu, mūsų intelektualai vedė paskaitas, dirbo mokslinį darbą, būrėsi į kultūrines draugijas ir organizacijas, jaunieji rašytojai publikavo pirmuosius literatūrinius bandymus. Laikas, praleistas dėstant ar studijuojant Lietuvos universitete, tapo svarbia Maironio, Vaižganto, B. Sruogos, S. Nėries ir J. Grušo gyvenimo dalimi. Teologijos fakultetas neįsivaizduojamas be Maironio, Vaižganto paskaitos sutraukdavo būrius klausytojų, B. Sruoga įkūrė legenda tapusį Teatro seminarą, o S. Nėris ir J. Grušas neatsiejami nuo „Šatrijos“ draugijos veiklos.

Šio edukacinio užsiėmimo metu turėsite galimybę plačiau susipažinti su moksline, pedagogine, kultūrine minėtų rašytojų veikla Lietuvos universitete, išgirsti amžininkų atsiminimų, pamatyti laikotarpį iliustruojančių nuotraukų, saugomų mūsų muziejuje. Išklausę edukatoriaus pasakojimo, antroje užsiėmimo dalyje sudalyvausite viktorinoje – turėsite galimybę įgalinti turimas žinias ir atsakyti į paruoštus žaismingus klausimus.


Virtualios realybės ir dirbtinio intelekto edukacija "Vandenynas"

Aprašymas:
Siūlome unikalų vandenyno tematikos edukacinį renginį, kuris jungia pažintį su virtualia realybe bei dirbtiniu intelektu, garantuojant neišdildomus įspūdžius mokiniams.

Programos tikslai:

Praturtinti mokinių žinias apie vandenyną ir jo gyventojus.
Suteikti unikalią mokymosi patirtį naudojant virtualią realybę.
Supažindinti su dirbtiniu intelektu ir jo kūrybinėmis galimybėmis.
Lavinti mokinių kūrybiškumą ir kritinį mąstymą.
Suteikti nepamirštamų įspūdžių ir motyvuoti mokinius mokytis per pramogas.

Programos turinys ir veiklos:

1. Edukacinė Paskaita (10 min.):
Mokiniai klausysis įkvepiančios paskaitos apie vandenyną ir jo gyventojus. Po paskaitos mokiniai dalyvaus viktorinoje, kurioje teisingai atsakę į klausimus, galės laimėti įvairiausių prizų.

2. Virtualus Vandenynas (5-8min. kiekvienam mokiniui):
Naudodami virtualios realybės akinius, mokiniai pasiners į vandenyno gelmes, kur galės pamatyti banginius, medūzas, įvairias žuvis ir kitus povandeninio pasaulio gyventojus.

3. Kūrybinės Dirbtuvės (10 min.):
Mokiniai bus trumpai supažindinti su dirbtiniu intelektu (DI) ir turės galimybę sukurti savo unikalius vandens gyvūnus pasitelkiant dirbtinio intelekto technologijas.

Programos trukmė:
~60 min

Vieta:
Edukacija yra išvažiuojamoji ir vykdoma visose Lietuvos mokyklose bei darželiuose.

Nauda mokiniams:

Praplečia mokinių žinias apie vandenyną.
Suteikia unikalią ir įsimintiną mokymosi patirtį.
Lavina kūrybiškumą ir kritinį mąstymą.
Supažindina su dirbtiniu intelektu ir jo galimybėmis.
Suteikia nepamirštamų įspūdžių ir prizų, kurie primins apie nuostabiai praleistą laiką.
Dalyvių skaičius:
Vienu metu edukacija vedama vienai klasei (iki 30 vaikų).

Papildoma informacija:
Po edukacijos kiekvienas dalyvis gauna diplomą.


Spektaklis „Vakaras G“, arba gyvūnai ir gyvenimai

Aktoriai Balys Ivanauskas ir Artūras Dubaka, pasitelkdami lietuvių rašytojų Sigito Gedos, Anzelmo Matučio, Mariaus Marcinkevičiaus, Almos Karosaitės, Justino Marcinkevičiaus eilėraščius ir savas istorijas iš vaikystės, sukūrė koncertą – spektaklį, kuriame pasakojant būtas ir nebūtas istorijas pasineriama į sapnų pasaulį. Čia, beleisdami savas dienas, kiškiai, karvės, karaliai patiria nuotykių ir (o kaip netikėta) keblių problemų, kurias spręsti reikia čia ir dabar. O ar pavyks?


Užsiėmimų metu susipažinsite su vienu iš seniausių pynimo iš vytelių amatu. Pamatysite dirbinius pintus įvairiais būdais. Sužinosite  kaip paruošti vyteles pynimui, kad jos būtu lanksčios ir nelūžtų. Pabandysite paprastuoju pynimo būdu nusipinti po mažą suvenyrą, paukštelį ar žuvytę. Užsiėmimą ves tradicinių amatų meistrė, puoselėjant vytelių pynimo amatą Birutė Šinkūnienė.


Kinas ir knyga Nacionalinėje bibliotekoje

Kinas ir literatūra – neatskiriamos, dažnai viena kitą papildančios meno šakos. Edukacijos „Kinas ir knygas“ esmė supažindinti programos dalyvius su kino ir literatūros tarpusavio sąsajomis, atskleisti ekranizuotų knygų ypatybes, bei atlikti praktines užduotis. Edukacijoje bus analizuojami teksto ir vaizdo kūriniai: Kazio Borutos „Baltaragio malūnas“ ir ištraukos iš režisieriaus Arūno Žebriūno vaidybinio filmo „Velnio nuotaka“ (1973 m.), Jurgos Ivanauskaitės romanas „Miegančių drugelių tvirtovė“ ir režisierės Janinos Lapinskaitės vaidybinis filmas „Miegančių drugelių tvirtovė“ (2012 m.). Analizuojamas filmas apie dailininką ir kompozitorių Mikalojų Konstantiną Čiurlionį „Laiškai Sofijai“ (režisierius Robert Mullan, 2013 m.), atliekama praktinė kūrybinė užduotis. Edukacija tiesiogiai papildo lietuvių literatūros pamokas pagal Bendrąsias programas. Parinkti analizės pavyzdžiai pagal mokykloms rekomenduojamą literatūros sąrašą kurį sudarė Tarptautinės vaikų ir jaunimo literatūros asociacijos (IBBY) Lietuvos skyriaus kartu su Lietuvos nacionalinės Martyno Mažvydo biblioteka. Analizuojama kino ir literatūros raiška pagal Gustavą Freitagą (Gustav Freytag). Moksleiviai taip pat susipažins su bibliotekos teikiamomis paslaugomis, susijusiomis su kino ir audiovizualinio meno sklaida.

Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo; Komunikavimo kompetencija


Orientacinis-pažintinis žaidimas "Tiškevičių aukso skrynios beieškant"

Viešoji įstaiga Kauno rajono turizmo ir verslo informacijos centras

Orientacinis-pažintinis žaidimas „Tiškevičių aukso skrynios beieškant...“ skirtas 8–15 m. amžiaus vaikams. Tai aktyvus, įtraukiantis ir sumanumo reikalaujantis žaidimas, kurio tikslas – atskleisti dingusios paskutiniųjų Raudondvario dvaro šeimininkų, grafų Tiškevičių aukso skrynios paslaptį. Šis žaidimas – puiki pramoga, padėsianti vaikams geriau pažinti Raudondvario dvarą ir jo turtingą istoriją. Aukso skrynios paslapčiai atskleisti nebus reikalingos jokios specialios priemonės ar įranga – tik sumanumas ir atidumas. Pateiktas užduotis žaidimo dalyviai iššifruos ir tikslą pasieks tik veikdami išvien! Prieš pradedant žaidimą, aukso skrynios ieškotojus grafienė Rozalija pakvies į ekskursiją po Raudondvario dvaro teritoriją, trumpai supažindins su dvaro istorija ir šiandiena. Leiskitės į nepamirštamą nuotykį Raudondvario dvare ir atverkite paslaptingąją aukso skrynią!


Kauno miesto savivaldybės Vinco Kudirkos viešoji biblioteka

Užsiėmimo pradžioje pasitelkiant vizualią medžiagą, moksleiviai bus trumpai supažindinami su atliekų tvarkymu ir perdirbimu Lietuvoje bei pasaulyje, supažindinat su neatsakingo vartojimo pasekmėmis gamtai ir žmonijai. Vėliau, siekiant formuoti dalyvių aplinkosaugines ir atsakingo vartojimo nuostatas, jie bus supažindinami su tinkamu žaliavų rūšiavimu, sudarant sąlygas patiems tai išbandyti praktiškai žaidimo forma. Antroje užsiėmimo dalyje dalyviai bus supažindinami su pasauline perdirbto meno („Recycled Art“) praktika, skaidrėse peržiūrint ir analizuojant žymių menininkų sukurtus darbus iš antrą kartą panaudotų daiktų ar žaliavų. Dalyviai bus skatinami kūrybiškai improvizuoti ieškant seniems daiktams naujų panaudojimo ir pritaikymo sprendimų, kurie ne tik sudarytų sąlygas kūrybinei savirealizacijai, bet ir kurtų atsakingą ir tausojantį santykį su aplinka. Parodant patrauklius edukacinėje erdvėje esančius perdirbtų atliekų pavyzdžius bei sudarant sąlygas kūrybinėms improvizacijoms, moksleiviai bus įtraukiami į grupines ir individualias užduotis, kurios skatins ieškoti netradicinių sprendimų. Trečioje užsiėmimo dalyje dalyviai bus kviečiami įtvirtinti ir pritaikyti gautas žinias, dalyvaujant kūrybinėse dirbtuvėse ir pagaminant pageidaujamą kūrinį iš savo atsineštų arba pateiktų antrinių žaliavų (skardinių, popieriaus gaminių, tekstilės ir kt.). Kūrybinėje ir saugioje aplinkoje dalyviai bus skatinami ekperimentuoti siekiant atrasti naujas daiktų formas ir panaudojimo būdus. Tai leis patirti atradimo ir atsakingo vartojimo džiaugsmą, kai nereikalingas daiktas prikeliamas naujam gyvenimui, o savo originalumu gali net pranokti gaminius iš naujų žaliavų.


Ar daug žinote apie paveldą? Nepakankamai? Šis užsiėmimas skirtas visiems, kas nori su juo susipažinti geriau! Su kultūros paveldo samprata, verte, saugojimu susipažinsite apžiūrėdami ekspozicijas skirtas platesniam Kauno miesto pažinimui, o pasivaikščiojus po Kauno rotušę jūsų lauks praktinė užduotis lauke. Ar atrasite vaikščiodami aplink Kauno rotušę vertingiausius pastatus? Kuo skiriasi pastatai prižiūrėti tinkamai ir netinkamai? Stebėdami Kauno senamiesčio architektūrą ir aplinką paveldo entuziastų akimis bandysite atsakyti į šiuos ir kitus klausimus, kurie, esame tikri, po šio edukacinio užsiėmimo taps atsakymais. Šis užsiėmimas ne tik nenuobodžiai supažindins su Kauno rotušės pastato istorija, architektūra, bet ir neabejotinai sužadins norą stebėti savo gyvenamąją aplinką ir ją analizuoti remiantis kultūros paveldo vertybėmis. Paslauga gali būti pritaikoma ir klausos negalią turintiems asmenims. Apie tokį poreikį prašome informuoti užsakymo metu.


Tikslas – pasiremiant rašytojų kūryba apie bendravimą suteikti mokiniams žinių apie etiketą, formuoti elgesio kultūrą įvairiose aplinkose.
 Kodėl turime būti mandagūs, gerbti šalia esantį (mokytoją, klasioką), tuos kuriuos sutinkame (pvz. kiemsargis, gyvūnas,
augalas)? Labai dažnai vaikai pamiršta mandagaus ir kultūringo elgesio taisykles. O gal nežino? Prisiminsime, kas tai yra etiketas, elgesys, elgsena, taisyklė. Susipažinsime, kaip rengdavosi ir elgdavosi žmonės priklausomai nuo laikmečio ir
valstybės. O kas aktualu šiais laikais? Kaip reikia elgtis bibliotekoje, spektaklyje? O ką veikti pertraukų metu? Per amžius
pasakose, sakmėse, patarlėse kiek daug sukaupta išminties. Pasisėmę iš protėvių išminties, kursime pasaką apie šaunųjį
Dinozaurą, kuris papuola į neįtikėtinas situacijas, tačiau istorija baigiasi laimingai. Prisiminsime, kad būtina gerbti
aplinkinius, kad ir kaip jis keistai apsirengęs ir elgiasi nekasdieniškai. Aptarsime įprastas ir ne kasdienes situacijas.
Prisiminsime, kodėl svarbu būti mandagiems visur. Susikursime savo klasės pasisveikinimą ir atsisveikinimą. Sukursime
“Svajonių taisykles” - taisykles, kurių visada norisi laikytis. Jei aktualu, papildysime klasės ir mokyklos taisykles. Sudarysime
veiklų pertraukų metu sąrašą ir draugausime. Juk Tu esi pats mandagiausias pilietis!


Edukaciniu užsiėmimu „Važiuok dviračiu saugiai“ siekiama ugdyti vaikų loginį mąstymą, skatinti emocinę ir kultūrinę raišką, vaizdžiai ir įtaigiai supažindinant juos su dviračių technikos raida bei pagrindinėmis kelių eismo taisyklėmis (KET), skirtomis dviratininkams. Užsiėmimo metu mokiniai bus supažindinti su dviračio ir dviratininko saugos elementų atsiradimo istorija ir jų raida; su KET važiavimo dviračiais laikymosi svarba ir pasekmėmis jų nesilaikant. Edukacijos dalyviams užduodami įvairūs klausimai, susiję su kelių eismu, saugiu važiavimu dviračiu. Praktinio užsiėmimo metu sukuriamos simuliacijos pagal KET, kur mokiniai pasitelkę kūrybiškumą ir loginį mąstymą, tampa įvairių įvykių „dalyviais“. Taip pat edukacijos metu, pasitikrinus įgytas teorines žinias apie kelių eismo taisykles bei sudalyvavus simuliacijoje, edukacijos dalyviai kviečiami pasigaminti vieną iš saugumą kelyje užtikrinančių elementų – atšvaitą.


VšĮ Urbanistinio Šokio Teatras "Low Air"

Monospektaklyje „Vyrsmas“ vaizduojama vyro vidinė kelionė iš stereotipais grįsto vyriškumo į savęs supratimą ir priėmimą.
Kokie emociniai ir psichologiniai barjerai trukdo šiuolaikiniams vyrams atsiverti? Ką reiškia būti pažeidžiamiems ir atjaučiantiems savo pačių atžvilgiu?
„Jautri atvira širdis gali atrodyti silpnybė „normaliems“, save supaprastinusiems, savo autentiškumą į priimtinumą iškeitusiems, Lietuvoje – ypač vyrams. Galvoje nuolat sukasi mintys – kas, visgi, yra normalu? Jei aš esu tik tušti kevalai, pilni nieko? Ko verta egzistencija, jei joje manęs nėra?“ – klausia spektaklio kūrėjas Marius Eidrigevičius.


Šešėlių teatro kūrybinių dirbtuvių metu susipažinsime su šešėlių teatru, gaminsimės lėlytes, žaisime teatrą, pabūsime ir aktoriais, ir žiūrovais.

Mes kursime šėšėlių teatro veikėjus, pasakosime žinomas liaudies pasakas ir jei norėsime - naujas jų versijas. Savo svajones ir vizijas paversti fiziniu kūnu - ne visada labai paprasta, bet šešėlių pasaulis mums suteikia galimybę fantazuoti kur kas drąsiau nei kasdienybė. Kaip ir keliauti toliau negu mums leistų net ir pačios pažangiausios technologijos.

Užsiėmimą veda aktorė Ieva Brikė. Dalyvių prašytume turėti paprastą pieštuką ir žirkles bei nusiteikimą žaisti, kurti ir mokytis.


Mūsų protėviai naudojo begalę simbolių rankdarbiuose, papuošaluose, drabužiuose, austose juostose. Namų stogus puošė žirgeliai, verpstėse žibėjo žvaigždės, o prijuostėse rangėsi žalčiai. Kokią žinią jie paliko mums šiuose raštuose?
Edukacinio užsiėmimo metu moksleiviai supažindinami su simbolių reikšmėmis bei atliekamomis funkcijomis.
Su moksleiviais ieškosime simbolių pateiktuose liaudies raštų pavyzdžiuose, aptarsime juos kaip mūsų protėvių paliktas žinutes. Senovėje žmonės tikėjo, kad įvairūs ženklai suteikia apsaugą, pripildo mus dvasinių ir fizinių jėgų. Simboliai naudoti ir įvairiuose mistiniuose bei religiniuose ritualuose.
Užsiėmimo pabaigoje kiekvienas moksleivis galės nupiešti sau svarbų simbolį ant Baltijos pajūrio akmenėlio ir taip įprasminti gautas žinias.

Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo; Pažinimo kompetencija; Komunikavimo kompetencija; Pilietiškumo kompetencija


SFERINIS KINAS - mobilusis planetariumas (1-4 klasės)

Įsitraukite į nepakartojamą Sferinio Kino pasaulį! SFERINIS KINAS – tai paslaptinga, apskrita kaip žemė 360° kampo veiksmo erdvė aplink Jus, sužadinanti jausmus, sukurianti įspūdingas emocijas ir neįtikėtiną iliuziją! Sferinis Kinas turi mobiliuosius planetariumus, su kuriais vyksta į ugdymo įstaigas ir demonstruoja kultūrinės edukacijos kino filmus 360° kampo formatu. Įmonė teikia aukštos kokybės ir kultūrinės vertės paslaugas skirtas mokiniams nuo 1 iki 12 kl. Kviečiame visus į virtualią tikrovę, kurioje skrisime į nesibaigiančias kosmoso platybes, lįsime į žmogaus vidų, nersime į vandenyno gelmes ir plaukiosime su rykliais, aplankysime kultūrines vietas, susipažinsime su kultūros paveldais, kitu kampu išvysime pasaulio stebuklus, patirsime daug nuotykių, o svarbiausia – pasijusime tikrais neįtikėtinų įvykių dalyviais! Sferinio kino seansas tampa netradicine pamoka, kurios metu vaikai susipažįsta su kitomis pasaulio šalimis, regionais, Žemynais, planetomis, pasaulio stebuklais, vandens ir žemės gyventojais, inovatyviais atradimais, kosmoso ir kitais reiškiniais, o filmų turinys pasižymi vertybėmis: kultūros paveldo puoselėjimo svarba, aplinkos saugojimo būtinybė, savitarpio supratimas ir pagalba kitiems, pasiaukojimas, pasaulio žmonių kultūros įvairovės ir kitokių žmonių nei TU priėmimas, meilė gyvūnams, pagarba sau ir kitiems. Siulome didžiausią sferinių kino programų spektrą visoje Lietuvoje įvairiomis temomis, kurios plečia kultūrinį akiratį, žadina vaikų pastabumą, jautrumą, kūrybiškumą, didina mokymosi motyvaciją ir teikia pasaulio pažinimo džiaugsmą. Turime 24 programas, kurias, pagal mokinių amžiaus grupes ir mokyklose dėstomus dalykus, kartu su mokytojais, mokiniams padeda tinkamai pasirinkti ir rekomenduoja mūsų specialistai. Programas ir filmų klasifikavimą rasite: www.sferiniskinas.lt


Atvirkštinė perspektyva (nuotolinė edukacija)

Dažnai girdime pasakymą: „priklauso, kaip pažiūrėsi...“ Požiūrio taško keitimas kaip metafora dažnai taikoma politikoje, žurnalistikoje ir kitose gyvenimo srityse, bet ar suprantame tiesioginę šio posakio reikšmę? Atvirkštinės perspektyvos pamokoje suprasime optinius vaizdo susidarymo principus ir pritaikysime juos fotografuodami. Menamų linijų ir kampų pritaikymas leidžia plokštumoje didelius daiktus pavaizduoti kaip mažus, o mažus kaip didelius. Praktinės užduotys leis moksleiviams pritaikyti atvirkštinės fotografijos triukus ir kurti šmaikščias nuotraukas: kurti superherojaus įvaizdį ir pirštu pakelti neįprastai didelius daiktus, sumažinti architektūrinio paveldo statinius išdidinant mažą objektą priekyje ir pan.


Režisierė – Šviesa Šulc. Įtraukianti ir nuotaikinga kalėdinė pasaka 1-4 klasių mokiniams apie išdykusį vaiką, kuri užburia piktoji fėja ir paverčia kiškučiu. Spektaklio metu jis, padedamas mažųjų žiūrovų, keliauja daryti gerų darbelių. Ar jie padės išsivaduoti nuo kerų? „Belaukiant Kalėdų “ – tai interaktyvus spektaklis, kuriame kiekvienas geras darbelis yra mažas stebuklas. Spektaklio metu aktoriai bendrauja su mažaisiais žiūrovais, kartu šoka, dainuoja, moko eilėraštukų, vaikai atsakinėja į klausimus, pataria, mokosi skaičiuoti ir gyvena spektaklyje vyraujančia Kalėdų dvasia.

Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo; Komunikavimo kompetencija; Socialinė, emocinė ir sveikos gyvensenos kompetencija


Kosmoso raiška kultūroje ir dirbtinio intelekto kūrybinės dirbtuvės 9-12 kl. mokiniams

2 dalių kosmoso tematikos edukacinė kultūros ir meno interaktyvi programa ugdys mokinių kultūrinę raišką per pristatomus meno ir kultūros asmenybių kosmoso tematikos meno kūrinius skirtingose formose (kosmoso raiška menininkų paveiksluose, kine, skirtingose pasaulio kultūrose). Kurdami savo vizualinio meno interpretacijas kosmoso tematikoje, mokiniai mokosi suprasti, priimti kultūros ir meno reikšmę, svarbą visuomenei.

Edukacijos pristatymas: https://www.youtube.com/watch?v=5JiJVSHmQYI

Mokiniai įtraukiami į kultūros ir meno kūrinių tyrinėjimus, pristatant realius menininkų darbus (M. K. Čiurlionio, Chesley Bonestell ir kt.). Vaizdingai pristatoma kosmoso tematika kino industrijoje ir jos įtaka menui. Aptariamos skirtingų tautų kosmoso tematikos matymas meno ir kultūros srityse. Naudojant įtraukų turinį mokiniai supažindinami su kosmoso tyrimais ir pasiekimais, jų įtaka kultūros vystymuisi (pvz., nusileidimas Mėnulyje, "kosmoso lenktynės").
Kūrybinių dirbtuvių dalyje mokiniai turės progą susipažinti su dirbtinio intelekto galimybėmis kuriant vizualinį meną ir susikurti savo vizualinio meno pavyzdžius bei 360 vaizdo aplinkas, remiantis tyrinėtais kultūros ir meno kosmoso tematikos kūriniais ir vaizduote, reflektuos savo rezultatą. Mokiniai savo meno kūrinius kurs individualiai ir grupėse, spontaniškai teikiant idėjas skirtas dirbtinio intelekto įrankiui. Toks įsitraukimas į kūrybinę veiklą, mokinius skatins komunikuoti, bendradarbiauti tarpusavyje, siūlyti ir priimti idėjas, pristatyti savo sukurtą vizualinį meną ir argumentuoti savo pasirinkimus.


Klaipėdos miesto savivaldybės koncertinė įstaiga Klaipėdos koncertų salė

Dažnas, net ir vaikas, ko gero, susimąsto, o kaip atrodo koncerto „virtuvė“ iš vidaus? Kokį kelią turi nueiti meno kolektyvų atlikėjai ar solistai kol būna įgyvendinama koncerto programa. Kaip vyksta repeticijos? Kaip visi instrumentai groja lyg vienas? Apie ką visi šneka kai sako jog pajautė muziką? Kas tuos atlikėjus taip nudažo, kad jie būna tokie gražūs? Šios ekskursijos/edukacijos metu ne tik atsakysime į visus klausimus, bet pagal galimybes, užlipsime ant scenos ir pamatysite ką mato visi atlikėjai. Gyvas instrumentų garsas, o gal net bandymas groti tam tikrais, knygose matytais instrumentais.


Kviečiame kartu persikelti į Pietų ir Šiaurės Ameriką, Azija, Afriką ir net Australiją, panagrinėti Europos regionus. Lesinsime spalvotąsias papūgas iš Australijos, įlįsime į  šikšnosparnių urvą, pamatysime, kaip pešasi iš Madagaskaro kilę neklaužados lemūrai, o Pietų Amerikoje gyvena daug gražių ir įdomių beždžionių, Afrikoje – surikatos, Šiaurės Amerikos stepėse mąsliai jus stebi ir urvus rausia juodauodegiai preriniai šuniukai. Kaip norisi visus pamatyti gyvai, bet reiktų taip toli ir ilgai keliauti jų ieškant! Išeitis – apsilankyti zoologijos sode Zoopark Vilniuje ir iš arti pamatyti daug įvairių gyvūnų, pabūvoti net šešiuose žemynuose ir susipažinti su tolimų kraštų kultūra!


Individualus edukacinis užsiėmimas „3D projektas“

Šiaulių miesto savivaldybės viešoji biblioteka

Kviečiame Išbandyti 3D technologijų subtilybes Komiksų centre: nuo objekto modeliavimo, animacijos iki spausdinimo. Kvalifikuotas specialistas, pasitelkdamas tiek teoriją, tiek praktiką, supažindins su 3D galimybėmis ir padės sukurti individualų projektą, jį realizuoti. Kiekvieno dalyvio sukurtas modelis bus originalus, kūrybiškas ir unikalus.


Interaktyvus kultūros paveldo maršrutas-ekskursija „Imanuelio Kanto protėvių istorija“ skirta tiems, kurie nori geriau pažinti visame pasaulyje žinomą lietuvių kilmės filosofą, vieną iškiliausių žmonijos mąstytojų per visą istoriją Imanuelį Kantą (1724–1804), jo protėvius, Klaipėdos istoriją, lankytinus objektus, to meto kultūros foną ir literatūros kūrinius; ugdyti kūrybiškumą ir kritinį mąstymą. Ekskursija prasidės Klaipėdos miesto savivaldybės viešojoje bibliotekoje, kuriai 2019 m. suteiktas I. Kanto vardas; aplankysime namus, esančius Tomo g. 3-5 – čia yra gyvenę I. Kanto giminaičiai; apžvelgsime Kantų giminės ryšius su Klaipėda – Klaipėdoje nuo XVII a. gyveno net trys Kantų giminės kartos (prosenelis Richardas Kantas, senelis Hansas Kantas, tėvas Johannas Georgas, taip pat dėdės), pažinsime senosios Klaipėdos miestiečių gyvenimo būdą, tradicijas, pomėgius; aplankysime buvusį Friedricho miestą (jame stovėjo Kantų namas), kurį simboliškai mums primena S. Jurkaus skulptūra „Laukinis vyras“; nepamiršime ir Šv. Jono bažnyčios bei kitų svarbių I. Kanto protėvių istoriją menančių objektų. Remdamiesi žymiausiomis filosofo citatomis, mokysimės remtis savo protu – išdrįsti mąstyti kitaip, ugdyti toleranciją, kovoti prieš patyčias. Žymusis filosofas teigė, kad „Teisingumas turi nugalėti, net jei dėl to turėtų žūti visi pasaulio nenaudėliai“; „Dora turi slypėti charakteryje“; „Mokslas yra organizuotas žinojimas. Išmintis yra organizuotas gyvenimas“ ; „Išdrįsk būti, protingas, turėk drąsos remtis savo protu“; „Valdovas nėra aukščiau už mokytus vyrus“. Tai tik keletas filosofo minčių, kurias pasitelksime siekdami šios programos tikslų. Ši programa skiriama 7–12 klasių mokiniams bei pedagogams.


Etnokultūra kitaip: malonūs atradimai savame krašte

Tautiškumas, patriotiškumas, pilietiškumas neatsiejami nuo savo krašto pažinimo. Tik uždegus jaunų žmonių širdyse meilę ir prisirišimą prie tėviškės, galima tikėtis juos būsiant savo tautos patriotais. Kad galėtume didžiuotis dalykais, kurie yra aplink mus, juos pirmiausia reikia atrasti, pamatyti, išgirsti, pajausti. Šia paslauga siekiame paskatinti Utenos krašto kultūrą pažinti per sužaidybintas veiklas. Mobilių aplikacijų programos „Actionbound“ pagrindu sukurtas interaktyvus nuotykių maršrutas Utenos krašto etninei kultūrai pažinti apjungia veiklų įvairovę, maksimaliai padidina besimokančiųjų susidomėjimą bei įsitraukimą. Maršrute integruotos kūrybinės veiklos: vaizdo ir garso medžiagos kūrimas, jos atpažinimas, viktorinos, testai, literatūrinių gebėjimų taikymas ir kt.) leidžia eksperimentuoti, kurti, žaisti, judėti, dirbti komandoje, į mokymosi procesą įtraukti šeimas, mokytojus ir draugus. Tokiu būdu ne tik plečiamas kultūrinis akiratis, didinamas žinių bagažas, bet ir puoselėjama bendražmogiška kultūra – supratingumas, toleranciją, atjauta ir pagalba silpnesniam.


Biudžetinė įstaiga Vilniaus memorialinių muziejų direkcija

Ar esate skaitę Astrid Lindgren "Pepę Ilgakojinę"? Jei taip tikrai prisimenate jos namą - "Vilą vilaitę", tačiau autorė užsimena, kad pastatas neatitinka jam suteikto pavadinimo. MMAM kviečia mokinius pažinti Lietuvos miestams būdingos medinės architektūros tipologiją, bei sukonstruoti Vilnietišką Pepelotos Vilaitę.


Pačioje Vilniaus širdyje pasislėpusi Meduolių kepyklėlė kviečia vaikus į saldžiąją etninės kultūros edukaciją! Užsiėmimo metu galėsite pabandyti atspėti: Kodėl kareiviai, eidami į karą, su savimi pasiimdavo meduolį? Kodėl meduoliais prekiaudavo vaistinėse? Kodėl į meduolius dedami prieskoniai? Kodėl glajus ant meduolių vadinamas Karališku? Sužinoję visus atsakymus, prieisite prie svarbiausios užsiėmimo dalies - kūrybos. Minkysite ir kočiosite tešlą, lipdysite širdžiai mielus meduoliukus, puošite ir marginsite juos, kaip tik norėsite! Edukacijos metu taip pat pakalbėsime apie tai, kad etininė kultūra - tai ne tik močiutės sekamos pasakos. Tai viskas, kas mus supa: tradicijos, papročiai, liadies menas ir, pagaliau, drabužiai, maistas ir daiktai.


Sojų vaško žvakių liejimas „Užburiantis šviesos ir kvapų pasaulis"

Aromatinių sojų vaško žvakių gamybos edukacija „Užburiantis šviesos ir kvapų pasaulis".
Vykdomos edukacijos trukmė 80 min. Edukacija vykdoma 5-8 klasės mokiniams.
Edukacijos metu žvakių gamybai naudojamos tik natūralios medžiagos ir priemonės: sertifikuoti sojų vaškas ir natūralūs eteriniai aliejai, medvilnės dagtis. Žvakes liejame daugkartinio naudojimo 50 ml. aliumininiuose, tinkančiuose sąlyčiui su maistu, indeliuose.
Edukacijos metu:
a) dalyviai skaidrių bei video pagalba detaliai yra supažindinami su žvakių gamybos taisyklėmis, aromatinių žvakių ingridientais bei detaliu jų aprašymu, saugiu žvakių laikymu bei deginimu;
b) po supažindinimo vyksta sojų vaško testavimas ir lyginimas su parafininėmis žvakėmis;
c) supažindinimas su eteriniais aliejais jutiminiu būdu (uodžiant);
d) žvakės kūrimo procesas: kol kaitinamas ir lydomas sojų vaškas, kiekvienas edukacijos dalyvis gamina savo žvakių širdį, iš siūlomų eterinių aliejų susikuria savo žvakės aromatą; lydomui vaškui pasiekus reikiamą liejimo temperatūrą, sumaišo visus žvakės ingridientus bei galiausiai kiekvienas pats išlieja savo unikalią sojų vaško aromatinę žvakę.
e) Išliejus žvakes bei laukiant kol jos sustings, mokinys apipavidalina savo pasigamintos žvakės pakuotę.
f) Likusį edukacijos laiką skiriame pokalbiams, pasisakymams, mokinių klausimams, pastebėjimams, diskusijoms.

Organizatoriaus pastaba.
*Kviečiame susisiekti +370 670 96679 arba info@sestasispojutis.lt ir susitarti dėl Jums ir mums patogaus renginio laiko (sukursime individualų renginį kalendoriuje Jūsų mokinių grupei).
*Po edukacijos atskiru susitarimu galima ekskursija po Nemuno kilpų regioninio parko lankytojų centrą apžiūrint ekspozicijas.


Vilnos vėlimas - pati seniausia vilnonių audinių gamybos technika. Žmonės jau nuo seno žinojo, jog apsivilkę avies kailiu jie gali ištverti didelį karštį ar šaltį. Šiais laikais, esant daugybei nuostabių medžiagų, kurios gelbsti nuo šalčio ir karščio, vilnos vėlimo technika naudojama ne tik drabužiams velti, bet ir įvairiausioms interjero detalėms ar aksesuarams gaminti. Programa „Rankdarbiai iš vilnos“ skirta supažindinti su vilnos vėlimo amatu. Tai labai įdomus užsiėmimas tiek pradinukams, tiek ir vyresnio amžiaus moksleiviams. Pamokos metu supažindinama su vilnos ir veltinio istorija, visu procesu nuo avies iki gaminio. Pateikiant įvairių rūšių vilnos pavyzdžius paaiškinama, kas vyksta su vilna, kaip ir kodėl ji veliasi, pateikiama daugelį terminų ir faktų, kuriuos pradedantis velti turi žinoti: ar visi pluoštai veliasi, kokia būna vilna, avių veislių vilnos ypatumai, kuo matuojama vilnos plauko storis, kokią įtaką šis parametras turi veltinio gaminio kokybei.  Demonstruojant nuveltų veltinių pavyzdžius paaiškinama, kokiu būdu (plokštuminiu ar tūriniu) jis nuveltas ir kokiais atvejais kuris yra naudojamas. Praktinės dalies metu dalyviai gauna priemones ir rodoma, kaip galima pasigaminti vilnos gaminį savarankiškai. Atsižvelgiant į dalyvių amžių, kalendorines datas bei vėlimo būdo sudėtingumą,  moksleiviams siūloma apvelti
plastmasinį eglutės žaisliuką, kiaušinį arba muilą (tūrinis vėlimas).


Maironis laisvės šauklys: spektaklis "Beauštanti" ir edukacija

Renginio „Maironis laisvės šauklys“ programa: 45 min. pasisekimo sulaukęs spektaklis „Beauštanti“ ir 15 min. edukacija (diskusija ir moksleivių improvizacijos). Spektaklio „Beauštanti“ tikslas – atrasti gyvą ir asmenišką santykį su šio žymaus lietuvių poeto Maironio kūryba. Spektaklyje naudojama apie 30 jo kūrinių (tarp jų ir „Jūratė ir Kastytis“, „Milžinų kapai“, „Trakų pilis“). Gyvai akomponuojant kanklėmis skamba Maironio dainos, o muzikiniame takelyje - egzotiškų perkusinių muzikos instrumentų garsai (dambrelis, didžeridu, kuriomis groja aktorius M. Zemleckas). Spektaklyje išryškėja du leitmotyvai: 1. Maironio, kaip žmogaus pasirinkimas mylėti (atsisakius kūniškosios meilės, visą save paaukoti kaip aukurą dėl tėvynės, meno. Dievo) 2. Lietuvos išsilaisvinimo kelias. Abu šie leitmotyvai jautriai persipina spektaklyje. Spektaklio režisierė Šviesa Šulc, kostiumų dailininkė Lina Karaliūnaitė. Vaidina jauni aktoriai, todėl moksleiviai susitapatinę su personažais greitai įsijaučia į spektaklį ir išgyvena jį. Groja kanklėmis, gitara bei dainuoja jauna profesionali kompozitorė, etnomuzikologė. Spektaklis buvo rodomas gimnazijose, kolegijose, LR Seime, Prezidentūroje, Lukiškių kalėjime, Lietuvos teatrų scenose, kitose erdvėse. Būna jog po spektaklio dainuojant „Lietuva brangi“ visa salė atsistoja ir dainuoja kartu su aktoriais. Kviečiame išgyventi tautos išsilaisvinusios iš „svetimšalių“ ateities viziją, kurią Maironis tikėjosi perduoti ateisiančioms kartoms. Spektaklis siekia atgaivinti, kas svarbu mums visiems – vienybė, lietuvybė, laisvės siekis, tėvynės grožis, tautos tapatybė ir istorinė atmintis, gimtoji kalba, didžiavimasis tėvyne. Po spektaklio vykstančioje edukacijoje moksleiviai bus įtraukti į diskusiją apie Maironio svarbą dabartinėje Lietuvoje ir patys galės pasiūlyti gaires trumpiems improvizaciniaims etiudams. Mokiniams bus suteikta unikali galimybė improvizuoti scenoje naudojant spektaklio dekoracijas ir rekvizitus.


Vaikams pelėda gerai žinomas pasakų personažas, animacinių filmų veikėjas ir kai kuriems net mylimiausias žaislas. Bet ar kada nors pagalvojome, kokios ištikrųjų yra pelėdos. Lietuvoje galime pamatyti 13 pelėdų rūšių, iš kurių net 6 įrašytos į Lietuvos raudonąją knygą. Ne visos jos gyvena mūsų šalyje, kai kurios tik užklysta. Išgirsti ar pamatyti pelėdas natūraliai gamtoje nėra taip paprasta. Jei pelėda apsigyvena kaimynystėje dažnu atveju išgirsime patinuką, kuris gina gyvenamąją teritoriją ar šaukia pateles. Žmonės kalba, kad pelėdos yra protingi paukščiai, kad geba sukti galvą 360 laipsnių, na bet ar tikrai viskas yra tiesa? Daug legendų ir mitų sukurta apie šiuos paslaptinguosius paukščius. Tad kviečiame Jus užsisakyti edukaciją ir sužinoti įdomių faktų apie pelėdas, jų mitybą bei paslaptingą gyvenimo būdą. Šios edukacijos pagrindinė žinutė - kaip mes kiekvienas turime elgtis gamtoje, kokie mūsų žingsniai aptikus sužeistą paukštį. Svarbiausias šios edukacijos akcentas pirštinė lėlė (pelėda) ir gyva pelėda. Edukacinė programa sudaryti iš dviejų dalių: teorija ir praktika. Edukacija bus vedama pirštinės lėlės (pelėdos) pagalba. Tai lėlė, kuri visada arti vaiko. Animuojama kurs gyvą santykį su vaiku. Edukacijos metu naudosime išmaniąsias technologijas, iš anksto parengtą prezentaciją papildytą nuotraukomis, vaizdo įrašais ir net pelėdų balsais.  Šios edukacijos lektorė - pedagogė, ornitologė Ingrida Lagunavičienė.

Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo; Pažinimo kompetencija; Pilietiškumo kompetencija; Socialinė, emocinė ir sveikos gyvensenos kompetencija; Skaitmeninė kompetencija


Spektaklio peržiūra ir aptarimas su kūrėjais | „me two / Savoj krūvoj”

Edukacinio užsiėmimo metu pristatomos apdovanojimus pelniusio spektaklio (ne)paaugliams „me two / Savoj krūvoj” ištraukos, susipažįstama su spektaklio kūrėjais ir atlikėjais, su kuriais analizuojamas spektaklis ir jame nagrinėjamos temos, skirtingais aspektais ir intensyvumu aktualios kiekvienam jaunuoliui.

Pagrindinis tikslas – ugdyti kūrybiškai ir socialiai aktyvią, estetinei ir kultūrinei patirčiai atvirą asmenybę ugdant edukacijos dalyvių meninį skonį ir įvairiapusį požiūrį į judesio meną bei jo panaudojimo galimybes.

Suteikiant teorinių žinių apie kultūros ir meno procesus, kultūros produktų (su)kūrimą ir plėtojimą, pristatant darbo pavyzdį (spektaklį) ir supažindinant su skirtingų meno sričių apjungimo, bendradarbiavimo galimybių pavyzdžiais, su spektaklio / šokio kūrimo ypatumais – ugdyti dalyvių kultūrines / menines žinias ir kūrybinį potencialą.

Apie spektaklį:
Šokio spektaklis, pelnęs kritikų ir publikos pripažinimą drąsiomis, nuoširdžiomis, paliečiančiomis istorijomis, išskirtine muzika ir scenografija.
Spektaklio „me two / Savoj krūvoj” dramaturgija paremta grupės jaunų šokėjų asmeninėmis patirtimis, susijusiomis su galios santykiais, LGBTQ+ tapatybės formavimusi, seksualiniu priekabiavimu ir galios piktnaudžiavimu jaunuolių atžvilgiu. Tai skatina priklausyti „savai krūvai“ ir dalintis. Žiūrovai kviečiami pažvelgti į paauglystę iš stebėtojo, tėvų, mokytojo, sprendimų priėmėjo žiūros taško ir apmąstyti galios ribas tarpasmeniniuose ir kartų santykiuose.
Daugiau informacijos: https://lowair.lt/teatras/savoj-kruvoj/

Apie Vilniaus miesto šokio teatrą Low Air:
Tai naujovių ieškantis jaunosios kartos šokio teatras, jungiantis urbanistinio ir šiuolaikinio šokio elementus. Low Air taip pat yra ir šokio mokykla, kurioje kasmet šokio iš profesionalių šokio
pedagogų mokosi įvairaus amžiaus (vaikai, paaugliai, suaugę, senjorai) ir įvairios šokio patirties turintys šokio entuziastai.
Daugiau informacijos: https://lowair.lt/


Edukacijos metu vaikai bus supažindinami su mozaikos istorija, jos paskirtimi ir panaudojimu Lietuvoje ir pasaulyje.
Aptarsime ir ieškosime praktinių mozaikos pritaikymo galimybių kasdieniniame gyvenime. Mokiniai patys pasiruoš
nugludintus mozaikos gabalėlius iš nereikalingų stiklo bei keramikos gaminių. Dalyviai ieškos idėjų savo mozaikoms, rinksis
medžiagas (pagal dydį, faktūrą, formą, spalvas), dėlios eskizus. Mokiniai klijuos savo mozaikas ant medinių įsegamo
ženkliuko arba raktų pakabuko maketų, maišys mozaikų glaistą, glaistys ir valys. Susikurtus kūrinius dalyviai galės parsivežti
į savo namus, taip nudžiugindami ne tik save, bet ir savo artimuosius.


Dalyviai išmoks dažyti druską ir susikurs žvakidę.


Spektaklis "Dr. Dolitlio istorija" (pagal H. Loftingo knygą)

Kažkada, jau primirštais laikais, gyveno keistas daktaras, tapęs labiausiai pasaulyje žinomu gyvūnų gydytoju… Apie jį parašytos knygos, kuriami filmai, o dabar jo istorija atgyja mūsų teatro spektaklyje vaikams.
   Taigi, keliausime į Dr. Dolitlio namus, kuriuose gyvena  krokodilas Krokoko,  kiaulė Kriu - kriu, pelėda Tu - tū, šuo Vipas, papūga Polinezija ir net beždžionėlė Čiči. Kiekvienas su savo charakteriu, keistenybėmis ir išdaigomis… Tokiuose namuose būna labai linksma! Bet pirmiausia, kartu su daktaru, žiūrovams teks išmokti gyvūnų kalbą, kitaip nieko nesupras! Neišsigąskite – tai visai nesunku. O kokių nepaprastų nuotykių visi patirsime keliaudami į Afriką -  teks ir jūromis su delfinais plaukti, ir Afrikos džiunglėmis keliauti, ir princą Bumpą sutikti, ir net pamatyti urvinių žmonių istoriją… Sužinosime, kodėl susirgo beždžionės Afrikoje ir kaip daktaras Dolitlis jas išgydė... O ar žinote, kas yra Stumk – Trauk?  Ateikite į spektaklį ir sužinosite!
   Smagi, linksma, nuotaikinga Dr.Dolitlio istorija moko mus meilės, santarvės ir pagarbos gamtai ir gyvūnams, skatina atsakingai žvelgti į supantį pasaulį, moko, net ir sunkiausiose situacijose neprarasti optimizmo ir humoro, ugdo norą pažinti naujus dalykus ir pasaulį, ir be abejo, suteikia daugybę teigiamų emocijų! Nerkime į nuotykius su Dr. Dolitliu !!!


Dirbtinio intelekto kūrybinės dirbtuvės ir kosmoso patirtis 3-4 kl. mokiniams

Trijų dalių kosmoso tematikos edukacinė kultūros ir meno interaktyvi programa ugdys mokinių kultūrinę raišką per pristatomus meno ir kultūros asmenybių kosmoso tematikos meno kūrinius skirtingose formose (kosmoso raiška menininkų paveiksluose, kine). Kurdami savo vizualinio meno interpretacijas kosmoso tematikoje, mokiniai mokosi suprasti, priimti kultūros ir meno reikšmę, ir svarbą visuomenei.

Edukacijos pristatymas: https://www.youtube.com/watch?v=5JiJVSHmQYI

Mokiniai įtraukiami į kultūros ir meno kūrinių tyrinėjimus, pristatant realius menininkų darbus, kaip M. K. Čiurlionio, Chesley Bonestell ir kitų, pritaikytus jų amžiui ir suvokimui. Vaizdingai pristatoma kosmoso tematika kino industrijoje ir jos įtaka menui.
Naudojant įtraukų turinį mokiniai supažindinami su kosmoso tyrimais ir pasiekimais, jų įtaka kultūros vystymuisi (pvz., nusileidimas Mėnulyje, "kosmoso lenktynės").

Antroje programos dalyje mokiniai pasineria į patyriminę VR 360 vaizdo formato kelionę po Saulės sistemą kosminėje kapsulėjė sėdint ant pripučiamų talpų (kamuolių) jausdami disbalansą. Ši patirtis mokiniams leis ugdyti kūrybiškumą, savęs ir emocijų pažinimą, gebėti įvertinti informaciją ir ją interpretuoti.

Kūrybinių dirbtuvių dalyje mokiniai turės progą susipažinti su dirbtinio intelekto galimybėmis kuriant vizualinį meną ir susikurti savo vizualinio meno kūrinius, remiantis tyrinėtais kultūros ir meno kosmoso tematikos kūriniais ir vaizduote, reflektuoti savo rezultatą. Mokiniai savo meno kūrinius kurs individualiai ir grupėse, spontaniškai teikiant idėjas skirtas dirbtinio intelekto įrankiui. Toks įsitraukimas į kūrybinę veiklą, mokinius skatins komunikuoti, bendradarbiauti tarpusavyje, siūlyti ir priimti idėjas, pristatyti savo sukurtą vizualinį meną ir argumentuoti savo pasirinkimus.


Nacionalinis muziejus Lietuvos Didžiosios Kunigaikštystės valdovų rūmai

Auksiniai stulpai raudoname lauke buvo Lietuvos didžiojo kunigaikščio Vytauto, Gedimino vaikaičio, herbas, vėliau šis ženklas tapo visos Gediminaičių dinastijos simboliu. XVI a. pradžioje Lietuvos metraštininkai herbo figūrą pavadino stulpais ir priskyrė legendiniam Gediminaičių dinastijos pradininkui Palemonui, atkeliavusiam į Lietuvą iš Italijos. Teodoras Narbutas XIX a. pirmojoje pusėje šį ženklą pavadino Gedimino stulpais, nes manė, kad jį pradėjo naudoti didysis kunigaikštis Gediminas. Manoma, kad Gediminaičių stulpai išsirutuliojo iš nuosavybę žymėjusių ženklų. Ir dabar jis yra vienas iš per šimtmečius išsaugotų Lietuvos valstybės ženklų. Užsiėmimo tikslas – supažindinti su heraldinio ženklo formavimosi raida ir specifika, praplėsti istorinio ir kultūrinio konteksto suvokimą istorinėje aplinkoje. Apie didinguosius Gediminaičius kalbėsimės lankydami išlikusius senųjų pilių mūrus, ieškodami Gediminaičių stulpų senuose kokliuose, monetose ir atkurtose rezidencijos menėse, minutės vaizdo įrašas padės įsiminti Vilniaus miesto įkūrėjo vardą ir įvykių laiką. Edukacijos dirbtuvėse, pasitelkę įgytas žinias ir fantaziją, dalyviai turės galimybę patys pasigaminti  suvenyrą su Gediminaičių stulpais.


Vasarą laukais bėgioja, žiemą žmonės nešioja

Teorinėje-praktinėje dalyje pristatysime vilnos kirpimą ir apdirbimo procesą. Galėsite apžiūrėti senovines avių kirpimo žirkles ir jas išbandyti ant avies muliažo. Nukirpta vilna yra plaunama buitiniu būdu, tai galėsite išbandyti ir Jūs. Išplauta vilna yra džiovinama, pašoma, karšiama. Galėsite pasimokyti pašyti vilną, tada ją karšti praėjusio amžiaus rankiniais karštuvais. Kai jau vilna paruošta, papasakosime apie tolimesnius vilnos apdirbimo variantus (verpimą, sukimą, vėlimą), apžvelgsime gaminamus galutinius produktus.
Sužinosite, kokia sklando legenda, apie tai, kaip žmonės išmoko velti vilną ir kur buvo suveltas pirmasis kilimas. Vėlimas yra viena seniausių vilnonių audinių gamybos technikų, kuri nėra užmiršta ir šiais laikais.
Viską sužinojus, metas pabandyti, kaip ta vilna veliasi. Dalyviai turės galimybę susivelti vilnos kamuoliuką, gėlytę ar kitą figūrėlę, kad pajaustų vilnos prisilietimo magiją. Šioje dalyje te pasireiškia Jūsų kūryba! Tikimės jums patiks asmeninio suvenyro gamyba. Šios užduoties atlikimo metu galėsite nuraminti jausmus, emocijas bei susitelkti, kūrybai, meditacijai. Užduotis padės atsiskleisti dalyvių galimybėms kūrybiškai bendrauti, skatinti jų vaizduotę bei netiesiogiai ugdyti meno estetikos pojūčius. Visi vilnos objektai yra gamtinio prado. Objektai gali būti tiek balti, tiek ir įvairiaspalviai, skatinantys fantaziją ir kūrybiškumą.
Baigiamojoje dalyje dalyviai bus pakviesti komandinei užduočiai, kurios metu turės galimybę prisiminti ir užtvirtinti užsiėmimo metu sukauptas žinias.  Galų gale sužinosite, kokia sklando legenda, apie tai, kaip žmonės išmoko velti vilną ir kur buvo suveltas pirmasis kilimas. Vėlimas yra viena seniausių vilnonių audinių gamybos technikų, kuri nėra užmiršta ir šiais laikais.


Šilutės rajono savivaldybės Fridricho Bajoraičio viešoji biblioteka

Kūrybinė edukacinė programa „Lipdinių magija: lietuvių pasakų personažai“ – tai pažinimo bei kūrybinio ugdymo metodais paremtas būdas skatinti vaikus domėtis lietuvių etnine kultūra, grožinės literatūros autorių kūryba.
Šią edukacinę programą sudarys dvi dalys: pirma dalis – interaktyvioje ir tradicinėje erdvėje pateiktos informacijos apie lietuvių etninę kultūrą, tautosaką, literatūrą apžvalga, diskusija ir interaktyvi viktorina, pateikta „Kahoot“ platformoje; antra dalis – kūrybinė edukacija iš modelino įprasminant pirmoje dalyje įgytas žinias ir pasigaminant simbolinį knygų skirtuką, raktų pakabuką, magnetuką ar kitą aksesuarą.
Paslaugos tikslas – pasitelkiant informacines priemones supažindinti vaikus su lietuvių etnine kultūra, grožinės literatūros autorių kūryba, ją aktualizuoti bei praktinėje dalyje įprasminti įgytas žinias, panaudojant modeliną pasigaminti simbolį, atspindintį lietuvių tautosakos bei mitologijos motyvus.
Kūrybinės edukacijos metu dalyviams bus pateikta patraukliai suformuluota informacija apie lietuvių etninę kultūrą, paveldą, tautosakos bei mitologijos ženklus, lietuvių grožinės literatūros autorių kūrybą, literatūros personažus. Iš įgytų žinių, pateiktų literatūros šaltinių, vaikai darys kūrybinius darbelius: įvairius aksesuarus, magnetukus, raktų pakabukus, knygų žymeklius ir kt.,  atspindinčius literatūros personažus ar lietuvių etninės kultūros elementus. Šios edukacijos metu bus stiprinamas dalyvių kultūrinis identitetas,  skatinamas šios temos aktualizavimas bei sklaida, formuojamas literatūrinis skonis, pasaulėžiūra, kūrybinė laisvė. Ši paslauga prisidės prie dalyvių kultūrinių, komunikavimo, pažinimo, socialinių bei emocinių kompetencijų gerinimo. Sukurtą darbelį (aksesuarą) vaikai galės neštis namo prisiminimui.


A. Baranausko ir A. Vienuolio-Žukausko memorialinis muziejus

Edukacinis užsiėmimas „Ir tada buvo Žalgiris“ skirtas 8–10 klasių moksleiviams supažindinti su pokario Lietuvos laisvės kovų judėjimu. Užsiėmimo metu dalyvis pateks į XIX a. pabaigos aukštaitišką gryčią, kurioje susipažins su pokario ūkininko šeimos aplinka. Būdami lietuviško sodžiaus sodyboje ir pokario gyvenimo kaime patirs to meto nežinios ir nesaugumo atmosferą. Programos dalyvio lauks susitikimas su netikėtai atklydusiu partizanu. Klausomasi jų istorijų, dalinamasi autentiška Anykščių krašto pokario rezistencijos medžiaga, aptariama pokario laikotarpio sudėtingą politinė situacija, kasdieninis partizanų gyvenimas. Sodybos šeimininkai partizanus ir užsiėmimo dalyvius vaišins sodietišku užkandžiu. Deja, toks pasisėdėjimas ilgai trukti negali, laikas neramus, tenka ieškoti partizanų slėptuvės. Kartu su dalyviais greitai išsiruošiama laukan, aptariami įvairūs slapstymosi būdai, slėptuvės. Programos pabaigoje aplankomos Niūronių kaimo kapinaitės, kuriose buvo palaidoti Jono Biliūno-Žolyno būrio partizanai. Žuvusiųjų pagerbimas ir tautinis pažadas.


Edukacinis užsiėmimas vyksta istoriniame pastate – Venclauskių šeimos  namuose. Venclauskių šeima garsėjo įvairiomis veiklomis ir mecenatyste. Tačiau šios šeimos išskirtinumas – gausus būrys čia išaugusių globojamų vaikų. Edukacija kviečia ne tik pažinti Venclauskių šeimą, bet ir išbandyti vieną iš šios šeimos pamėgtų užsiėmimų – siluetų kūrimą. Kiekvienas užsiėmimo dalyvis galės senoviniu būdu susikurti savo profilio siluetą. Siluetų piešimas itin išpopuliarėjo XIX a. Lietuvos dvaruose. Ši tradicija populiari išliko ir XX a. I p. bei buvo viena iš miestiečių laisvalaikio praleidimo formų. Iš amžininkų atsiminimų ir išlikusios ikonografinės medžiagos žinoma, kad Venclauskių namuose buvo piešiami šeimos narių profilių siluetai. Edukacinio užsiėmimo dalyviai bus supažindinti su siluetų kūrimo tradicijos ištakomis, įvairiomis jų gamybos technikomis. Jie galės praktiškai išbandyti vieną iš siluetų kūrimo technikų. Silueto kūrimas vyks naudojant atkurtus senuosius įrenginius. Naudodamiesi specialiu siluetams piešti skirtu rėmu, užsiėmimo dalyviai nusipieš savo profilio atvaizdą pagal savo šešėlį. Pantografo pagalba perkels jį į mažesnį formatą. Šį silueto piešinį jie išsikirps, priklijuos ant storesnio popieriaus lakšto ir susikūrę individualų rėmelį pasigamins paveikslėlį su savo atvaizdu. Kiekvienas dalyvis galės šį paveikslėlį išsinešti. Užsiėmimas ne tik supažindins su tarpukario laisvalaikio veiklomis, bet ir įtrauks dalyvius į komandinį darbą, paskatins tarpusavio bendradarbiavimą ir dalinimąsi. Didelės ir gausios Venclauskių šeimos, draugiškai gyvenusios po vienu stogu, pavyzdys paskatins artimesnius tarpusavio ryšius, ugdys toleranciją.


Pažink ir pamaitink Dvaro parko paukštelius

Šiais naujais technologijų laikais sunkiai pastebime mus supančią gyvąją aplinką, vis mažiau laiko skiriame jai pažinti. Tai labai įdomus, įtraukiantis užsiėmimas tiek pradinukams, tiek ir vyresnio amžiaus moksleiviams. Edukatorė vaizdžiai papasakos vaikams apie Kretingos dvaro parke gyvenančius paukščius. Vaikai sužinos, kokie paukščiai gyvena šalia mūsų, kokia jų nauda žmonėms ir gamtai, kuo jie maitinasi, kur suka lizdus ir daug kitų įdomių dalykų. Atsižvelgiant į dalyvių amžių ir metų laiką pasirenkama, apie kiek ir kokias paukščių rūšis pasakoti detaliau. Paprastai kalbama apie 10-15 Kretingos dvaro parke aptinkamų paukščių rūšių. Vaikai sužino kur jie gyvena, kokie jų kiaušiniai, išgirsta kaip jie čiulba, ar skiriasi patinėlio ir patelės išvaizda, o interaktyviame terminale žaisdami žaidimus išsiaiškina, kurie iš jų žiemoja Kretingos dvaro parke ir kuo juos galima lesinti žiemą. Praktinės dalies metu, atsižvelgiant į dalyvių amžių ir individualius gebėjimus, mokiniai daro pakabinamus skanėstus paukščiams: ant kartono piešia paukštį (mažesniems duodamas paruoštas trafaretas),  jį išsikerpa, tepa taukais ir klijuoja įvairų, paukščiams tinkantį lesalą. Šiuos sparnuočiams naudingus pakabukus, vaikai pasiima kartu su tikslu – juos pakabinti savo gyvenamoje vietovėje.

Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo; Pažinimo kompetencija; Socialinė, emocinė ir sveikos gyvensenos kompetencija; Skaitmeninė kompetencija


Kūrybinė edukacija “Taškas prie taško”

Ar norėtumėte išmokti naujos kūrybos technikos ir sužinoti, ką jūsų kūrinys gali papasakoti apie jus? Kviečiame į unikalią kultūrinę-kūrybinę edukaciją „Taškas prie taško“!
Taškas – paprasčiausias, bet  giliausias simbolis. Jis dažnai reiškia pradžią, vienybę, begalybę, tikslą, centrą. Taškuojant, tveriant unikalią taškų kompoziciją, sukuriamos sudėtingos struktūros, kurios atspindi tvarką, harmoniją ir simetriją, o tai kuriančiajam teikia estetinį pasitenkinimą bei emocinę pusiausvyrą. Taškavimo procesas ypatingas - jo metu vyksta gilus susitelkimas į save, "čia ir dabar" patyrimas, produktyvi, intuicijos vedama raiška, emocinė savireguliacija.
Ši edukacija padeda ugdyti kūrybiškumą, stiprina kūrybiško problemų sprendimo kompetenciją, suteikia vertingų pažinimo bei pusiausvyros susigrąžinimo įgūdžių, ugdo kantrybę ir dėmesingumą. Kūryba taškais, ypač taškuojant mandalas ir simetriškus ornamentus, yra pozityvius pojūčius bei estetinį pasitenkinimą teikianti kūrybos forma, kuriai būdingas meditatyvus, raminantis poveikis.
Edukacija susideda iš 3 dalių:
1. Teorinė dalis: sužinosite apie taško simboliką, taškavimo technikos istoriją ir jos svarbą įvairiose pasaulio kultūrose, įskaitant ir baltiškąją. Pasakosime apie Australijos aborigenų meną, Bizantijos mozaikas, islamiškus raštus, baltų ornamentus ir šiuolaikinius menininkus, tokius kaip Yayoi Kusama ir Damien Hirst.
2. Praktinė dalis: išmoksite naudotis taškavimo įrankiais, sužinosite, kokios yra taškavimo technikos subtilybės. Kursite savo unikalias taškų kompozicijas.
3. Refleksijos dalis: apmąstysite savo kūrybinį patyrimą ir dalinsitės įžvalgomis apie sukurtus vaizdinius bei emocines patirtis, gausite edukatorės grįžtamąjį ryšį. Šis etapas reikšmingas savižinai.
Visos priemonės bus suteiktos edukacijos vietoje. Edukaciją veda taškavimo techniką įvaldžiusi profesionali dailininkė ir dailės terapeutė Vaida Virbalaitė.
Sukurkite savo taškuotą šedevrą!


“Dailės terapijos pasaulis: savo charakterio, emocijų ir socialinio vaidmens atradimas per piešimą”

Užsiėmime mokinių sukurti kūriniai gali padėti suvokti kas esame, padėti išreikšti jausmus ir mintis, kurių negalime išreikšti žodžių pagalba. Ji ne tik teikia mums didelį malonumą ir estetinį pasitenkinimą, bet ir skatina savęs pažinimą, ugdo mus kaip asmenybes, lavina jautrumą ir, kas svarbiausia, gydo kūną bei sielą. Kiekvienas žmogus yra menininkas, o tapyba, piešimas - efektyvūs komunikacijos būdai. Užsiėmime bus taikomi dailės terapijos principai. Dailės terapija yra meno terapijos kryptis, psichoterapijos forma, kur dailė taikoma kaip pirminis komunikacijos būdas. Todėl edukacijoje svarbus ne tik meninis rezultatas, bet ir po to sekanti refleksija, kai žiūrint į savo piešinius mokiniai atsakys į klausimus apie vidinį savęs pažinimą, emocijų pasaulį, gebėjimą bendrauti ir bendradarbiauti komandoje. Užsiėmimo metu bus tokios praktinės užduotys: „Traukinys“ – savo charakterio ir vaidmens gyvenime suvokimui. „Diagnostinis fraktalas“ – savo vidinio pasaulio pažinimui. „Noriu – Darau – Galiu“ – balanso tarp minčių, jausmų ir veiksmų suradimui. „Piešinio metamorfozė“ – bendravimui ir bendradarbiavimui komandoje. „Mano emocijų pasaulis“ (jei spėjama) – emocijų pažinimui.


Dailės terapija  - tai , kad mūsų kūriniai gali padėti suvokti kas esame, padėti išreikšti jausmus ir mintis, kurių negalime išreikšti žodžių pagalba. Ji ne tik teikia mums didelį malonumą ir estetinį pasitenkinimą, bet ir skatina savęs pažinimą, ugdo mus kaip asmenybes, nuteikia pozityviai. Užsiėmimų tikslas – suteikti dalyviams teigiamų emocijų, pasitelkiant meno terapiją. Uždaviniai – skatinti kūrybiškumą, atskleisti mokinių meninės raiškos gebėjimus, lavinti estetinį skonį, mokyti atsipalaiduoti atliekant kūrybines užduotis. Edukacinio užsiėmimo metu dalyviai tampa kūrėjais. Jiems pateikiamos kūrybinės užduotys ir priemonės – natūralios medžiagos tokios kaip druska, smėlis bei pagalbinės medžiagos – popierius, flomasteriai. Ši veikla nereikalauja gebėjimų piešti. Užsiėmimuose vyksta nenuspėjamas žaidimas dailės priemonėmis bei technikomis. Siekiama pažinti save, o ne sukurti vertingą darbą. Numatomas rezultatas – paveikslas, kurį dalyviai pagal tam tikras instrukcijas ir technikas atliks iš pradžių individualiai, bei vėliau komandose, bandydami suvokti savo bei kitų jausmus ir nuotaikas.Dailės terapija pritaikoma visoms amžiaus grupėms, kadangi tiek tema, tiek meninės raiškos priemonės parenkamos atliepiant  individualius poreikius.


Interaktyvus muzikinis spektaklis „Vilkas ir ožiukai“

„Vilkas ir ožiukai“ (rež. Šviesa Šulc) – interaktyvus muzikinis spektaklis žymiosios brolių Grimų pasakos „Vilkas ir septyni ožiukai“ motyvais.
Išdykę Ožiukai pradeda savo dieną mankštindamiesi kartu su vaikais, pusryčiauja, žaidžia, kol Mama Ožka supranta, kad turi palikti Ožiukus vienus namie ir keliauti į miestelį apsipirkti. Prieš išeidama ji įspėja Ožiukus apie kaime siautėjantį Vilką. Kartu su jaunaisiais žiūrovais Ožiukai mokosi eilėraščio, kurį išgirdę, galės saugiai įsileisti Mamą Ožką į namus. Kas nutinka mažiesiems Ožiukams, kai jie lieka vieni? Kokių gudrybių imsis Vilkas, kad galėtų patekti į Ožiukų namus? Viena gražiausių klasikinių pasakų spektaklyje pavirsta nuotaikinga ir pamokančia šiuolaikine istorija apie tai, kad negalima į namus įsileisti svetimų.
Spektaklyje skamba gyva autorinė muzika, atliekama Lauryno Bertulio.


Spektaklio „Su(si)tikimas“ dramaturgija remiasi trimis šaltiniais. Pirmasis jų – lyties, kaip seksualinės tapatybės ir stereotipų analizė, vyriškumo ir moteriškumo apraiškos šiuolaikinėje visuomenėje. Spektaklio kūrėjai taip pat remiasi archyvinėmis ir  mažai analizuotomis raganų teismų Lietuvoje istorijomis, kurių aidas atliepia ir papildo šiuolaikines realijas. Trečias šaltinis – tai SEKTOS veikimo skerspjūvis,  atskleidžiantis žmonių bendruomenės manipuliacijos, valdžios, tikėjimo įtakos ir veikimo būdus.

Ribinės istorijos ir žmogiškosios patirties būsenos verčia mus, kaip kūrėjų komandą, permąstyti istoriją, jos pasikartojimo galimybes, mūsų prigimtinį norą burtis į bendruomenes ir to pasekmes bei įtaką, taip pat lytiškumo arba  balansavimo būsenas tarp lyties svarbos ir jos ambivalentiškumo.  Šis spektaklis kuriamas pasitelkiant tam tikrą visuomenės kritiką, o gal  tiesiog mūsų komandos norą patenkinti savo žmogiškąjį smalsumą, siekiant atskleisti opiausias visuomenės ir santykių joje problemas.


Išmaniųjų fotomagijos triukų pamokoje mokysimės kūrybiškai panaudoti telefoną fotografuojant ir redaguojant vaizdą. Padedami fotomenininkų sąjungos nario, išmėginę keletą nesudėtingų triukų, moksleiviai prasmingai ir kūrybiškai naudosis telefonu kaip rimto fotografavimo ir vaizdo redagavimo priemone. Kūrybiškumui išlaisvinti bus naudojamos priemonės pasitaikančios kasdienybėje – akiniai, flomasteriai, maišelis ir pan. Nufotografuoti vaizdai bus apdorojami telefone esančiomis programomis, kurias pasitelkus, tikimasi gauti originalius rezultatus. Užduotys bus skiriamos kiekvienam moksleiviui individualiai, prieš tai supažindinus visą grupę su pagrindiniais fotografavimo principais. Užsiėmimo pabaigoje surengiama bendra darbų peržiūra.

Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo; Komunikavimo kompetencija; Pilietiškumo kompetencija; Socialinė, emocinė ir sveikos gyvensenos kompetencija; Skaitmeninė kompetencija


Tai edukacinis užsiėmimas, kviečiantis moksleivius ir mokytojus nusikelti į istorinį, neturintį precedento Lietuvos valstybės intensyvios raidos laikotarpį, traktuotiną kaip unikalią istorinę galimybę, kuria sėkmingai pasinaudota visose socialinėse ir kultūrinėse srityse. Tai pažintis su muitinės veikla tarpukario Lietuvoje, kaip buvo organizuojama sienos apsauga.Moksleiviai supažindinami ne tik su geopolitine padėtimi, bet ir lyginami architektūros statiniai vyravę Žemaitijos ir Klaipėdos krašte.